Huawei Lancarkan Tiga Model Dibawah Siri P40 Secara Rasmi

Setelah sekian lama Huawei siri P40 hadir dengan pelbagai ura-ura bagi model terbaru mereka, nampaknya segala teka-teki telah terjawab dimana jenama ini telah melancarkan tiga model baharu iaitu Huawei P40, P40 Pro dan P40 Pro Plus.

Siri-P ini memfokuskan kepada fotografi serta turut memberi penekanan dari segi prestasi. Model yang hangat dibincangkan sudah pastinya Huawei P40 Pro Plus yang hadir dengan lima kamera pada bahagian belakang. Berikut merupakan spesifikasi bagi tiga model Huawei siri P40.

Huawei P40 hadir dengan skrin 6.1-inci beserta rekaan melengkung tepi pada semua sisi. Huawei P40 Pro dan P40 Plus pula dilengkapi dengan skrin 6.58-inci dan 6.7-inci.

Kesemua model yang dikeluarkan Huawei pada kali ini hadir dengan processor Kirin 990 beserta sokongan rangkaian 5G. Dari segi kamera hadapan, masing-masing hadir dengan kamera bersensor 32-megapixel.

Perkara utama yang membezakan ketiga-tiga model ini sudah pastinya kamera belakang selain daripada saiz skrin. Huawei P40 hadir dengan tiga kamera dimana sensor utama 50-megapixel digabungkan dengan kamera 8-megapixel telefoto serta lensa kamera sudut ultra wide 16-megapixel. Turut disertakan bersama adalah sensor warna suhu.

Huawei P40 Pro pula hadir dengan sensor utama 50-megapixel, ultra-lebar 40-megapixel, 12-megapixel telefoto, sensor suhu dan ToF. Selain itu, Huawei P40 Pro turut menyokong rakaman video 4K pada kadar 60fps.

Huawei P40 Pro Plus dilihat sebagai model terbaik daripada Huawei pada siri ini. Selain binaannya yang lebih premium serta saiz skrin yang lebih besar, Huawei P40 Pro Plus hadir dengan sokongan kamera seakan P40 Pro namun menyertakan sokongan zoom optikal sehingga 10 kali ganda berbanding sokongan zoom sebanyak 5 kali ganda pada versi Pro.

Ketiga-tiga model keluaran Huawei pada kali ini disahkan menggunakan Huawei Mobile Services serta AppGallery. Dalam erti kata lain, model-model keluaran pada kali ini tidak akan hadir dengan servis Google Play secara terbina. Selain itu, Huawei turut menyertakan fungsi voice assistant yang dinamakan sebagai Celia.

Setakat ini masih belum diketahui tarikh pelancaran rasmi siri P40 di Malaysia begitu juga harga yang bakal ditawarkan. Sama-sama kita nantikan pengumuman lanjut daripada pihak Huawei Malaysia.

Bersempena dengan ulang tahun ke-8 Lazada pada 27 Mac ini, Huawei Malaysia sedia menawarkan model Mate 20 dengan harga serendah RM88 sahaja.

Huawei Mate 20 Ditawarkan Serendah RM88 Sempena Ulang Tahun Ke-8 Lazada


Huawei Mahu Jadi Lebih Hebat Daripada Apple Menjelang 2019

Nampaknya Apple bakal mempunyai pencabar terbaru selepas konsisten setiap tahun berjaya menjadi pengeluar smartphone terlaris dan paling popular di pasaran. Pencabar yang dimaksudkan adalah Huawei dimana syarikat ini mensasarkan untuk menjadi yang pertama mengalahkan Apple dalam penawaran smartphone yang lebih banyak pada tahun hadapan.

Untuk pengetahuan anda, populariti Huawei semakin mendapat tempat dihati pengguna selepas mula menawarkan smartphone mampu milik serta bekerjasama bersama Leica. Ditambah pula dengan penawaran tiga kamera pada smartphone terbaru mereka, Huawei dilihat sebagai smartphone yang premium dan canggih untuk dimiliki.

Berdasarkan laporan yang diumumkan pihak Huawei, syarikat ini mensasarkan penjualan sebanyak 200 juta unit menjelang akhir 2020 dan dijangka nombor ini bakal meningkat pada tahun hadapan.

Melihat kepada perjalanan Huawei, jelas jenama ini telah berjaya menghilangkan skeptikal orang ramai terhadap jenama dari China ini. Buat anda sebagai pengguna Huawei, adakah anda berpuas hati dengan model yang anda gunakan?


Huawei Malaysia Lancar MatePad Pro 5G, Dijual Pada Harga RM3,299

Mula dengan menjadi antara jenama terawal menawarkan telefon pintar dengan rangkaian internet 5G di Malaysia, Huawei nampaknya sedia meneruskan momentum mereka dengan melancarkan pula tablet terbaru yang turut disokong dengan rangkaian 5G.

Model yang dimaksudkan adalah Huawei MatePad Pro 5G. Tidak sekadar menawarkan rangkaian internet terbaru, model tablet flagship ini turut dilengkapi dengan spesifikasi yang canggih dan berbaloi khusus buat mereka yang sedang mencari tablet berprestasi tinggi.

Dari segi spesifikasi, model ini dilengkapi dengan skrin 10.8-inci, processor Kirin 990, RAM 8GB dan ruang storan 256GB. Bukan itu sahaja, model ini turut disertakan dengan kamera 13-megapixel dan kamera hadapan 8-megapixel. Sokongan audio yang disertakan pula adalah daripada Harman Kardon. Menarik bukan?

Huawei MatePad Pro 5G sedia ditawarkan di Malaysia pada harga RM3,299 bermula 26 Jun 2020 ini. Para pembeli bukan sahaja menerima tablet terbaru malah turut menawarkan Huawei Video selama tiga bulan, Huawei Cloud 50GB untuk 12 bulan serta M-Pencil secara percuma.

Buat anda yang mahukan tablet berkuasa tingi tanpa rangkaian internet 5G, Huawei MatePad Pro antara yang boleh dimiliki dengan harga serendah RM2,399 sahaja.

P/S: Huawei AppGallery Carnival kembali dari 19 Jun hingga 30 Jun. Untuk peluang menang hadiah lucky draw seperti Proton X70 dan 500 unit skuter elektrik, klik di sini.

Ketahui lima sebab mengapa Huawei MatePad Pro berbaloi untuk dimiliki. Klik pautan di bawah untuk mengetahui lebih lanjut.

Mudah Dan Pantas, Ini 5 Sebab Huawei MatePad Pro Berbaloi Untuk Dimiliki

Vocket Review: Kami Sahut Cabaran Calarkan Huawei P40 Pro+ Dan Rendam Peranti Ini Selama 20 Minit

7 Sebab Anda Tidak Boleh Tolak Siri HUAWEI nova 7, Telefon Pintar 5G Mampu Milik Dengan Harga RM 1,499


Huawei Malaysia Tawarkan Promosi Diskaun Sehingga 50% Bermula Minggu Hadapan

Jika semalam Donald Trump telah mengumumkan untuk menarik balik sekatan Huawei di Amerika Syarikat, lain ceritanya dengan di Malaysia apabila pihak Huawei mengumumkan bakal perkenalkan promosi diskaun sehingga 50% bermula bulan hadapan.

Promosi yang bakal berlangsung ini bermula daripada 1 Julai sehingga 8 Julai 2019. Setakat ini masih belum diketahui model telefon pintar yang bakal Huawei Malaysia tawarkan walau bagaimanapun disahkan promosi terbesar yang bakal ditawarkan hadir dengan diskaun 50%.

Sebelum ini, terdapat kedai di Malaysia yang menjanjikan pulangan wang dikembalikan 100% untuk model terbaru Huawei sekiranya jenama ini hilang akses kepada Google Play Store. Nampaknya semakin banyak insentif yang ditawarkan untuk mengembalikan kepercayaan orang ramai terhadap model ini.


Huawei Masih Berharap Dapat Gunakan Servis Daripada Google Jika Tidak Disekat

Sejak mulai disekat pada Mei lalu, Huawei nampaknya mengalami kesukaran untuk mengakses servis daripada Google menerusi model-model terbaru mereka. Sekatan ini turut memberi kesan untuk Huawei menawarkan telefon pintar mereka di Amerika Syarikat.

Berdasarkan sekatan yang dikenakan, Huawei nampaknya tidak menunggu lama untuk membangunkan sistem operasi mereka sendiri serta Huawei Mobile Services bagi menawarkan pengalaman penggunaan yang releven buat para pengguna.

Walau bagaimanapun, di sebalik sekatan yang berlarutan berikutan perang dagang antara Amerika Syarikat dan China, Huawei dilaporkan masih menyimpan hasrat dan berminat untuk menggunakan servis daripada Google sekiranya tidak ada sekatan daripada Amerika Syarikat.

Seperti yang ramai sedia maklum, penggunaan servis daripada Google ini secara tidak langsung pastinya memberi keyakinan buat orang ramai untuk mendapatkan model terbaru daripada Huawei ditambah pula dengan kehadiran siri Huawei P40 Mac ini.

Setakat ini, orang ramai yang berminat untuk mendapatkan model terbaru daripada Huawei seperti Huawei Mate 30 Pro atau menantikan siri P40 daripada Huawei, anda masih berpeluang mendapatkan servis daripada Google dengan memuat turunnya secara manual.

Kami kongsikan kepada rekaan dan info berkaitan Huawei P40 yang dijadualkan bakal dilancarkan pada Mac ini.

Huawei P40 Mungkin Dijual Dengan Harga Yang Lebih Rendah Berbanding P30

Rekaan Huawei P40 Pro Sekali Lagi Tertiris


472 Kawasan Di Selangor Alami Gangguan Bekalan Air Berikutan Insiden Pencemaran Bau

Dilaporkan sebanyak 472 kawasan di lima daerah di Petaling, Hulu Langat, Sepang, Putrajaya dan Kuala Langat bakal mengalami gangguan bekalan air tidak berjadual bermula jam 7 pagi, Sabtu.

Pengurusan Air Selangor Sdn Bhd (Air Selangor) dalam satu kenyataan media yang dikeluarkan pagi tadi memaklumkan henti tugas sementara Loji Rawatan Air Sungai Semenyih (LRA Sg Semenyih) dan Loji Rawatan Air Bukit Tampoi (LRA Bukit Tampoi) berikutan insiden pencemaran bau di Stesen Pam Air Mentah Jenderam Hilir.

“Berikutan henti tugas LRA Sg Semenyih dan LRA Bukit Tampoi ini, sebanyak 472 kawasan di lima (5) wilayah Air Selangor iaitu Petaling (172 kawasan), Hulu Langat (54 kawasan), Sepang (196 kawasan), Putrajaya (23 kawasan) dan Kuala Langat (27 kawasan) dijangka akan mengalami gangguan bekalan air tidak berjadual bermula jam 7:00 pagi hari ini. Senarai kawasan terjejas di muka surat seterusnya,” tulis Air Selangor.

Air Selangor akan memaklumkan perkembangan berkaitan dengan insiden itu dari semasa ke semasa menerusi semua platform media sosialnya di Facebook, Instagram dan Twitter atau pengguna boleh hubungi Pusat Perhubungan Air Selangor di talian 15300.

Pertanyaan dan aduan juga boleh diajukan di Help Centre yang boleh didapati di www.airselangor.com dan aplikasi Air Selangor. Untuk melihat senarai lokasi yang terkesan boleh klik di sini.


Ini Yang Boleh Saya Katakan Selepas Sebulan Menggunakan Huawei Mate 10

Sejak Huawei bekerjasama bersama jenama kamera terkenal iaitu Leica smartphone keluaran jenama ini sering menjadi perhatian ramai berikutan penawaran spesikasi yang hebat baik serta teknologi kameranya.

Untuk pengetahuan anda, dua siri yang hadir dengan teknologi Leica adalah P-series dan Mate-series. Pada kali ini, kami telah mencuba smartphone flagship terbaru daripada Huawei iaitu Mate 10 untuk mengetahui sejauh manakah smartphone ini berjaya menawarkan saingan disebalik kehadiran pelbagai smartphone flagship sejak akhir-akhir ini.

Seperti model flagship keluaran Huawei sebelum ini, Mate 10 diperkemaskan dengan penggunaan material kaca di bahagian belakang. Memegang Mate 10 terasa agak berat dan kemas sepertimana yang anda boleh jangkakan daripada smartphone premium.

Placement kamera pada bahagian belakang juga pada boleh dikatakan agak unik pada pendapat saya dimana dwi-lens Mate 10 diapit dengan flash yang diletakkan dibahagian kiri manakala laser autofocus dibahagian kanan.

Model ini dikuasakan dengan processor Kirin 970 serta RAM 4 GB. Saiz skrin yagn disertakan pada Mate 10 adalah 5.9-inci. Dalam pada itu, skrin ini tidak kelihatan terlalu besar untuk diguna berdasarkan penyertaan bingkai yang nipis dibahagian atas dan bawah.

Huawei Mate 10 berjaya menjadi model pertama yang dikuasakan melalui teknologi artificial intelligence (AI). Melalui teknologi ini, Mate 10 mampu memahami tabiat pengguna. Teknologi ini turut disertakan pada bahagian kamera bagi menawarkan imej yang lebih baik.

Sepanjang penggunaan saya menggunakan Huawei Mate 10, boleh dikatakan model ini berjaya memberikan prestasi yang baik. Penukaran aplikasi sangat lancar begitu juga dengan prestasi ketika bermain game. Ruang storan 64 GB yang disertakan pada model ini pada saya sudah cukup untuk kegunaan biasa.

Menyoal dari segi bateri Huawei Mate 10 dilengkapi dengan bateri berkapasiti 4000mAh. Perkara yang membuatkan saya teruja mengenai Mate 10 bukanlah pada kapasiti baterinya sebaliknya standby time smartphone ini yang sangat baik.

Anda tidak akan mengalami sebarang masalah melibatkan battery drain sepertimana model-model smartphone Android yang lain. Pengguna turut ditawarkan pengecas SuperCharge yang membolehkan anda mengecas Huawei Mate 10 daripada 0% ke 58% hanya dalam 30 minit. Pantas bukan?

Tidak sah rasanya sekiranya tidak membincangkan kamera Huawei Mate 10 yang menjadi tarikan utama pada smartphone ini. Jujur saya katakan, teknologi Leica yang digandingkan pada smartphone keluaran Huawei bukanlah sekadar gimik dan ianya semakin bagus pada setiap model keluaran Huawei.

Bokeh pada model ini diperkemaskan lagi berbanding model sebelumnya begitu juga dengan dynamic range yang ditawarkan pada model ini. Berikut merupakan sampel gambar tanpa sebarang edit yang diambil menggunakan Huawei Mate 10.

Disebalik pelancaran beberapa model smartphone daripada pelbagai jenama pada tahun ini, Huawei Mate 10 masih mampu memberi saingan yang hebat sebagai smartphone flagship daripada jenama ini.

Model ini mungkin kurang mendapat perhatian berbanding model Huawei Mate 10 Pro namun dari segi keseluruhan model ini ternyata sudah cukup baik untuk digunakan berdasarkan harga penawaran yang sedikit rendah.

Sepanjang pengalaman menggunakan pelbagai smartphone pada tahun 2017, saya meletakkan Huawei Mate 10 sebagai most underrated smartphone of the year. Pengguna berpeluang mendapat skrin besar dan QHD, kamera yang baik, material yang premium serta harga yang berpatutan. Tahniah Huawei kerana berjaya membuatkan kami teruja dengan smartphone flagship terbaru anda.

Anda boleh klik di sini untuk mendapatkan Huawei Mate 10 dengan diskaun sehingga 14% khusus di Lazada.


Huawei Mate 20 Bakal Dilancarkan Dengan Penyertaan Tiga Kamera Unik

Nampaknya Huawei sekali lagi bakal menggegarkan industri telefon pintar melalui siri ‘Mate’ dengan melancarkan Huawei Mate 20. Berdasarkan jemputan Huawei, model ini bakal dilancarkan secara rasmi di London pada 16 Oktober ini.

Seperti model-model telefon pintar yang lain, Huawei Mate 20 juga tidak terlepas daripada info yang tertiris. Difahamkan pada model ini Huawei nampaknya bakal meneruskan trend tiga kamera pada bahagian belakang. Menariknya, rekaannya turut diberi perubahan agar tampil lebih kemas dan unik berbanding sebelum ini.

Just Huawei doing Huawei things. This looks a lot like the triple camera module for the Huawei Mate 20 Pro. Seen on the Huawei booth at #IFA2018. pic.twitter.com/qLlsuUm0ik

— Roland Quandt (@rquandt) August 31, 2018

Selain itu, model ini juga bakal menjadi model pertama Huawei dengan penggunaan processor Kirin 980 dimana Huawei menjanjikan kuasa pemprosesan yang lebih baik serta penjimatan bateri berbanding model sebelum ini.

Buat peminat Huawei diluar sana, nampaknya 16 Oktober bakal menjadi saksi model terbaru Huawei. Kami tidak sabar untuk mengetahui bagaimana Huawei Mate 20 mampu menandingi P20 Pro lebih-lebih pada bahagian kamera.


Huawei Mate 20 Ditawarkan Serendah RM88 Sempena Ulang Tahun Ke-8 Lazada

Mula diperkenalkan sebagai telefon pintar flagship oleh Huawei menerusi siri Mate bersama Mate 20 Pro, telefon pintar ini nampaknya telah menerima harga promosi tidak masuk akal daripada Huawei Malaysia.

Huawei Mate 20 yang mula ditawarkan di pasaran pada harga RM2,799, nampaknya kini ditawarkan dengan harga serendah RM88 sempena ulang tahun ke-8 Lazada. Menarik bukan?

Menerusi promosi yang dilakukan Huawei pada kali ini, bukan sahaja Mate 20 yang ditawarkan malah seleksi barangan daripada jenama ini turut ditawarkan dengan harga promosi mengikut waktu-waktu yang ditetapkan.

Untuk meningkatkan peluang anda untuk mendapatkan barangan Huawei ini dengan harga promosi, anda boleh segera mendapatkannya tepat jam 12 malam ini iaitu pada tarikh 27 Mac 2020 manakala promosi Huawei Mate 20 dengan harga RM88 bakal ditawarkan pada jam 2 petang. Selain itu, Huawei Gentle Monster dan Matebook 13 turut ditawarkan dengan harga yang sama.

Berdasarkan model yang ditawarkan, jelas promosi yang ditawarkan pada kali ini sangat berbaloi untuk direbutkan apatah lagi dengan harganya yang sangat rendah. Anda boleh klik di sini untuk ke laman rasmi Lazada Huawei Malaysia bagi mendapatkan barangan yang diinginkan dengan harga promosi.

Ketahui juga lima sebab utama Huawei nova 7i sering menjadi rebutan ramai. Turut dikongsikan, telefon paling inovasi daripada Huawei iaitu Mate XS.

5 Sebab Utama HUAWEI nova 7i Sering Menjadi Rebutan Ramai

Huawei Mate XS, Telefon Pintar Boleh Lipat 5G Bakal Ditawarkan Dengan Harga RM11,111

Sempena Hari ‘Valentine’, Huawei P30 Pro Sedia Dijual Dengan Harga RM2.14


Huawei Mate 20 Pro Dinobatkan Telefon Pintar Terbaik 2018 Menurut Pakar

Tahun 2018 sememangnya tahun yang sangat kompetitif buat telefon pintar. Setiap jenama berjaya mempamerkan inovasi terbaru dalam menawarkan yang terbaik buat para pengguna.

Jika sebelum ini, dominasi telefon pintar terbaik lebih kerap dipegang oleh Apple dan Samsung, Huawei pada tahun 2018 berjaya memecah dominasi dengan menawarkan telefon pintar terbaik melalui model Huawei Mate 20 Pro menurut pakar.

Pemilihan Huawei Mate 20 Pro sebagai telefon pintar terbaik selepas model ini bejaya menawarkan prestasi yang baik dari segi bateri, kamera serta pengimbas muka yang baik.

Untuk pengetahuan, pemilihan ini dibuat oleh beberapa pakar terdiri daripada Canalys, IHS Markit, IDC serta beberapa laman web seperti Tech Radar, PCMag dan Engadget.

Kemenangan Huawei Mate 20 Pro sekaligus berjaya mengalahkan beberapa model lain yang tersenerai seperti Google Pixel 3, Apple iPhone XS Max, Samsung Galaxy Note 9 dan OnePlus 6T.

Berita baik buat anda yang mahu mendapatkan Huawei Mate 20 Pro, model ini baru sahaja menerima penurunan harga sebanyak RM600 dimana model ini sedia didapatkan dengan harga RM2,999 sahaja. Mungkin ini masanya untuk anda dapatkan telefon pintar terbaik 2018 dengan harga berbaloi. Klik disini untuk mendapatkannya.


Huawei Mate 20 Sudah Mula Ditawarkan Dengan Harga Serendah RM1,999

Mula dipereknalkan sebagai telefon pintar flagship oleh Huawei menerusi siri Mate bersama Mate 20 Pro, telefon pintar ini nampaknya telah menerima penurunan harga kali kedua sejak mula dilancarkan.

Mula diperkenalkan di pasaran harga RM2,799, kini Huawei Mate 20 sudah mula ditawarkan dengan harga serendah RM1,999 melalui laman Shopee.

Dari segi spesifikasi, model ini hadir dengan processor Kirin 980, 6GB RAM dan 128GB ruang storan. Kapasiti bateri yang ditawarkan juga boleh dikatakan agak besar dengan penawaran 4000mAh.

Lebih menarik, model ini turut ditawarkan dengan tiga lensa pada bahagian belakang dengan penyertaan tiga kamera 12-megapixel, 16-megapixel dan 8-megapixel manakala kamera pada bahagian hadapan dengan 24-megapixel. Berdasarkan pencubaan kami, boleh kami katakan model ini sudah mampu menawarkan imej yang menarik disetiap gambar yang diambil.

Huawei Mate 20 sudah mula ditawarkan dengan harga RM1,999 dan anda boleh mendapatkannya dengan klik disini. Sememangnya antara telefon pintar yang berbaloi didapatkan sekiranyaa anda mencari telefon pintar dibawah budget RM2,000.


Huawei Mate 30 Bakal Dilancarkan Pada 19 September Ini

Masuk sahaja bulan September, anda akan lihat pelbagai jenama memperkenalkan telefon pintar flagship mereka. Salah satunya adalah Huawei yang bakal memperkenalkan Huawei Mate 30 dan Mate 30 Pro yang dijadualkan pada 19 September ini.

Did you get it right? The countdown to #HuaweiMate30 starts now!We're going full circle in Munich on 19.09.2019.Join us live: https://t.co/9ugi5gG9ci#RethinkPossibilities pic.twitter.com/etRYjrBVEC

— Huawei Mobile (@HuaweiMobile) September 1, 2019

Menerusi model terbaru ini, Huawei dijangkakan bakal menawarkan spesifikasi serta kualiti kamera yang lebih hebat buat para pengguna berbanding model sebelumnya. Dua lensa 40-megapixel antara yang bakal disertakan pada model flagship terbaru Hawei ini. Berikut kami kongsikan rekaan Huawei Mate 30 yang tertiris tempoh hari.

Disebalik penawaran spesifikasi yang mantap, Huawei nampaknya bakal berdepan dengan masalah melibatkan penggunaan sistem operasi Android dimana Amerika Syarikat telah melanjutkan tempoh dagangan mereka bersama syarikat ini. Berdasarkan tindakan yang dikenakan, kemungkinan kita akan dapat lihat Huawei bakal menggunakan sistem operasi mereka sendiri iaitu Harmony OS.

Walau bagaimanapun, sama-sama kita nantikan sehingga 19 September ini untuk melihat apa lagi kejutan yang bakal dibawakan Huawei pada model flagship terbaru mereka.

Berminat dengan telefon pintar Huawei? Berikut kami kongsikan beberapa pautan mengenai jenama ini. Klik pautan dibawah untuk membacanya.

Dilengkapi 5 AI Kamera & Warna Penuh Gaya, HUAWEI nova 5T Smartphone Wajib Dimiliki

Rekaan Trendy Huawei Nova 5T Tampil 5 Kamera AI Dibuka Untuk Pra Tempahan Bermula Esok

Huawei Mate 30 Pro Mungkin Tidak Dibenarkan Menggunakan Android


Huawei Mate 30 Dijangka Hadir Dengan Dua Kamera 40-Megapixel

Setiap tahun, Huawei pastinya tidak lekang dalam membuatkan orang ramai teruja dengan teknologi kamera yang ditawarkan pada telefon pintar flagship mereka.

Jika pada model Huawei P30 Pro, Huawei berjaya menyertakan sokongan ToF untuk membolehkan pengguna zoom sehingga 50x, pada kali ini menerusi Huawei Mate 30 Pro, model ini mungkin dilengkapi dengan dua kamera dengan sensor 40-megapixel.

40+40+8+ToFGuess which mobile phone is this?

— Ice universe (@UniverseIce) July 28, 2019

Menerusi sumber daripada Ice Universe, Huawei Mate 30 Pro bakal dilengkapi dengan empat kamera semuanya. Meskipun Ice Universe tidak mengumumkan modelnya, ramai berpendapat ianya bakal hadir pada model terbaru Huawei ini.

Melihat kepada usaha Huawei pada bahagian kamera, tidak mustahil model ini bakal menjadi model dengan kamera terbaik mengalahkan Huawei P30 Pro. Untuk pengetahuan, model ini bakal menggunakan sistem operasi Android serta bakal turut menerima kemaskini terbaru.


Huawei Mate 30 Pro Berjaya Dinobatkan Kamera Terbaik Oleh DxOMark

Seperti sudah dijangka sejak sebelum pelancaran, takhta kamera terbaik telefon yang sebelum ini dipegang oleh Samsung Galaxy Note10+ telah dirampas oleh Huawei Mate 30 Pro. Kejayaan ini berjaya disahkan oleh DxoMark selaku badan yang menguji kualiti telefon pintar dari aspek kamera belakang, hadapan serta kualiti video.

Melalui keputusan yang diperoleh Huawei Mate 30 Pro berjaya menerima 131 markah bagi kualiti gambar kamera belakang, 100 markah bagi kualiti video dan 93 markah bagi kualiti kamera hadapan sekaligus membuatkan model ini mengumpul markah terkumpul sebanyak 121 markah.

Sebagai perbandingan, Huawei Mate 30 Pro berjaya memperoleh markah tertinggi pada bahagian kamera belakang. Walau bagaimanapun, Samsung Galaxy Note 10+  tampil sebagai penawaran telefon pintar dengan kamera hadapan terbaik setakat ini.  Berikut merupakan pebandingan yang dibuat oleh DxOMark.

Melihat kepada jumlah markah yang diterima, pastinya markah ini sedikit sebanyak memberi gambaran kepada pengguna mengenai telefon pintar manakah yang wajar dipilih khusus buat mereka yang kerap mengambil gambar menggunakan telefon pintar.

Untuk pengetahuan, tiga model terbaru iPhone keluaran tahun ini masih belum diuji DxOMark sekaligus tidak disenaraikan dalam carta DxOMark setakat ini.

Kami kongsikan kepada spesifikasi lanjut dan review bagi Huawei Mate 30 Pro dan Samsung Galaxy Note10. Klik pautan dibawah untuk mengetahui lebih lanjut.

Huawei Mate 30 Pro Dilancarkan Dengan Empat Kamera Belakang

5 Penambahbaikan S Pen Samsung Note10 Yang Jadikannya Lebih Gempak Berbanding Sebelum Ini

Vocket Review: Samsung Galaxy Note10 Memang Padu


Huawei Mate 30 Pro Dijangka Hadir Dengan Lima Kamera Pada Bahagian Belakang

Baru sahaja memperkenalkan Huawei Mate 20 Pro, nampaknya ura-ura mengenai model terbaru daripada siri Huawei Mate telahpun keluar melalui model Huawei Mate 30.

Berdasarkan sumber daripada DigitalCameraWorld, difahamkan model Huawei Mate 30 Pro dijangka hadir dengan lima kamera. Menariknya, penyertaaan lima kamera ini bakal dimulakan oleh Nokia 9 PureView sekaligus memperlihatkan trend terbaru telefon pintar pada tahun ini.

Sekiranya benar, maka tidak syak lagi Huawei sememangnya mahu terus komited dalam menawarkan telefon pintar dengan penawaran kamera yang terbaik. Untuk pengetahuan anda, kini Huawei Mate 20 Pro berjaya menjadi telefon pintar dengan kamera terbaik diikuti dengan Huawei P20 Pro. Agak menarik untuk menyaksikan apa lagi teknologi yang bakal ditawarkan Huawei pada model terbaru mereka ini.

#RealDeal. Nak dapatkan handphone power 8GB RAM + 128GB Storage? Jom tonton video ini.


Huawei Mate 30 Pro Dilancarkan Dengan Empat Kamera Belakang

Hadir dengan pelbagai ura-ura sebelum ini, akhirnya Huawei telah melancarkan secara rasmi dua model flagship terbaru mereka iaitu Huawei Mate 30 dan Mate 30 Pro. Kedua-dua model ini dilengkapi dengan spesifikasi terbaik dan tertinggi yang pernah ditawarkan Huawei sebelum ini.

Dari segi rekaan, Huawei Mate 30 hadir dengan skrin 6.61-inci OLED manakala Huawei Mate 30 Pro dilengkapi dengan skrin 6.53-inci Flex OLED dengan rekaan Horizon Display. Kedua-duanya hadir dengan takuk yang kecil pada bahagian atas skrin. Sistem imbasan wajah 3D untuk pengimbas muka dan pengimbas cap jari turut disertakan.

Mengulas dari segi spesifikasi, kedua-dua model ini dilengkapi dengan processor terbaru daripada Huawei iaitu Kirin 990, 8GB RAM, ruang storan 256GB beserta bateri dengan kapasiti 4,500mAh. Menariknya, kedua-dua model ini disokong dengan teknologi pengecasan pantas 40W manakala pengecasan tanpa wayar pula menyokong sehingga 27W.

Tidak sah sekiranya membincangkan telefon pintar flagship Huawei tanpa mengulas mengenai soal kamera. Huawei Mate 30 Pro dilengkapi dengan empat kamera belakang yang terdiri dua lensa 40-megapixel, 8-megapixel dan 3D megapixel. Lensa sudut lebar,ultra lebar dan telephoto antara yang disertakan. Kamera hadapan pula dilengkapi dengan sensor 24-megapixel. Berbeza dengan Huawei Mate 30, model ini tidak dilengkapi dengan 3D-megapixel.

Disebalik kecanggihan teknologi yang ditawarkan, Huawei Mate 30 dan Mate 30 Pro ini masih lagi tidak ditawarkan dengan servis aplikasi daripada Google. Dalam erti kata lain, kedua-dua model ini tidak dapat mengakses YouTube, Gmail dan Google Play Store. Walau bagaimanapun, kedua-dua model ini masih lagi disokong oleh Android 10 dengan ROM EMUI.

Kedua-dua model ini hadir dengan beberapa warna menarik iaitu Emerald Green, Space Siler, Cosmic Purple dan hitam. Harga jualan yang diumumkan pihak Huawei di Munich adalah €799 (RM3,695.22) dan €1,099 (RM5,082.66). Berdasarkan paras harganya, dapat dilihat telefon pintar Huawei sudah mula ditawarkan dengan harga yang lebih premium berbanding sebelum ini.

Selain Huawei Mate 30 dan Mate 30 Pro, Huawei baru-baru ini turut memperkenalkan Huawei Nova 5T. Ketahui lebih lanjut mengenai model ini dengan klik pautan dibawah.

Miliki ‘HUAWEI nova 5T’ Smartphone Paling Bergaya 2019 Esok

Dilengkapi 5 AI Kamera & Warna Penuh Gaya, HUAWEI nova 5T Smartphone Wajib Dimiliki

Rekaan Trendy Huawei Nova 5T Tampil 5 Kamera AI Dibuka Untuk Pra Tempahan Bermula Esok


5 Adab Hormati Tetamu Yang Saya Amalkan Dan Kaitannya Dengan Rezeki

Dulu masa saya ambil degree, saya ada buat part time di sebuah syarikat katering di Klang, Nidz Catering. Pemiliknya pernah nasihatkan saya tentang bagaimana meletakkan adab untuk menghormati orang lain dan apa kaitan semua itu dengan rezeki.

1. Apabila ada tetamu bertandang, bangun dan pergi ke dapur untuk angkat air dan hidangkan sendiri satu cawan dan satu cawan kepada setiap seorang tetamu.

2. Pastikan tetamu yang datang bertandang di rumah dapat minum atau makan sedikit. Tidak kira mereka dalam tergesa-gesa walau apa keadaan pun (kecuali kecemasan).

3. Sekiranya kita sudah bersiap mahu keluar dari rumah, tiba-tiba ada tetamu datang. Buka kembali pintu rumah dan layanlah tetamu sebaik-baiknya.

4. Sekiranya kita sedang makan di luar, kemudian datang orang meminta sedekah atau menjual barang, pastikan kita beri juga walau sedikit. Jika kita tidak mahu membeli, hadiahkan juga seringgit dua untuk dia dapat minum atau makan.

5. Sekiranya sedang makan atau minum, datang kucing menjengah. Duduk memandang atau terus mengganggu, beri sedikit makanan kepadanya.

Apabila kita mendahului semuanya dengan adab. Maka rezeki akan mula menjengah. Adab itu perlu hadir untuk menghormati ejen rezeki.

Kadang-kadang kita tidak perasan siapa yang pernah menjadi tetamu kita. Kadang-kadang juga, di meja makan restoran pun kita boleh punya tetamu.

Tenang-tenang, setiap pertemuan itu Tuhan yang aturkan. Kita sahajalah perlu kawal diri mahu terima atau mahu menolaknya. Cewah.

Baca lagi: Walaupun Susah Para Fakir Ini Tetap Mahu Menjamu Tetamu Dengan Hormat. Kami Kagum!


Huawei Mate 30 Pro Mungkin Dilengkapi Dengan 7 Kamera

Bermula dengan perang telefon pintar dengan megapixel tertinggi, kini pengeluar telefon pintar seolah berebut untuk menghasilkan telefon pintar dengan kamera yang pelbagai bagi menawarkan kualiti gambar yang terbaik.

Seperti telefon pintar flagship lain yang dilancarkan sejak akhir-akhir ini, rekaan telefon pintar semakin kerap tertiris. Pada kali ini menerusi @onleaks dapat dilihat Huawei Mate 30 Pro bakal hadir dengan tujuh kamera.

Tujuh kamera yang disertakan hadir dengan empat kamera pada bahagian belakang dan tiga kamera. Selain itu, dapat disahkan Huawei Mate 30 Pro masih lagi mengekalkan takuk pada bahagian hadapan. Penyertaan rekaan dalam bentuk bulatan antara yang dilihat unik pada kali ini.

Huawei dijangka bakal melancarkan Huawei Mate 30 Pro bersama Mate 30 pada 19 September ini. Sama-sama kita nantikan apa lagi kejutan yang bakal diperkenalkan Huawei pada kali ini.

Ingin tahu lebih lanjut mengenai Huawei Mate 30? Klik pautan dibawah untuk membacanya.

Huawei Mate 30 Bakal Dilancarkan Pada 19 September Ini

Huawei Mate 30 Pro Mungkin Tidak Dibenarkan Menggunakan Android

Huawei Mate 30 Dijangka Hadir Dengan Dua Kamera 40-Megapixel


Huawei Mate 30 Pro Mungkin Dilengkapi Dengan Lebih Daripada Tiga Kamera Belakang

Berbaki tiga bulan sebelum pelancaran rasmi, mungkin agak awal untuk menyaksikan rekaan penuh Huawei Mate 30 Pro yang bakal dilancarkan. Pada kali ini, Huawei sekali lagi dilihat komited dalam memastikan takhta kamera terhebat telefon pintar terus menjadi milik jenama ini.

Menerusi ura-ura terbaru, model terbaru Huawei yang bakal dilancarkan pada bulan Oktober ini dijangka bakal dilengkapi dengan kualiti kamera yang lebih baik. Dalam erti kata lain, Huawei Mate 30 Pro ini mungkin disertakan lebih daripada tiga kamera belakang dalam menawarkan lebih banyak fungsi buat para pengguna.

Ura-ura ini dikuatkan lagi dengan gambar daripada sebuah pengeluar case bagi Huawei Mate 30 Pro yang menunjukkan bahagian belakang model yang bakal dilancarkan Huawei ini.

Dari segi spesifikasi, Huawei Mate 30 dijangka bakal disertakan dengan processor Kirin 985, sokongan 5G beserta skrin AMOLED. Seperti juga Huawei P30 Pro, model terbaru ini bakal turut disertakan dengan teknologi 50 kali zoom digital serta 5 kali zoom digital.

Sama-sama kita nantikan sehingga Oktober ini sementara menantikan pelancaran Huawei Mate 30 Pro beserta perkongsian lanjut daripada Huawei mengenai HongMeng OS yang dilaporkan lebih pantas daripada Android.


Huawei Mate 30 Pro Mungkin Tidak Dibenarkan Menggunakan Android

Umum tahu Huawei kini merupakan pengedar jaringan internet terbesar dunia serta pengeluar telefon pintar kedua terbesar. Disebalik kemajuan jenama ini, kontroversi antara jenama ini bersama syarikat Google melalui sekatan dagangan oleh Amerika Syarikat dikatakan masih belum tamat.

Melalui laporan yang dikeluarkan CNET, Huawei Mate 30 dan Mate 30 Pro yang bakal dilancarkan pada 18 September ini hampir pasti tidak akan menggunakan sistem operasi Android serta servis daripada Google.

Hal ini berikutan Amerika Syarikat dibawah pimpinan Donald Trump yang sebelum ini telah meluluskan dagangan bersama Huawei telah melanjutkan tempoh sekatan dagangan Huawei selama 90 hari yang bakal ditamatkan pada 19 November 2019.

Ketiadaan sistem operasi Android ini mungkin tidak memberi kesan besar buat pengguna di China yang bakal menerima sistem operasi Harmony OS namun bagi pengguna seluruh dunia mungkin akan merasa kesannya.

Setakat ini difahamkan Huawei masih lagi akan meneruskan pelancaran model flagship terbaru mereka meskipun terpaksa melupakan sistem operasi Android. Kemungkinan juga Huawei bakal menawarkan dua model terbaru mereka ini dengan sistem operasi Android selepas tempoh sekatan tamat.

Kami kongsikan apa yang anda boleh jangkakan menerusi model terbaru Huawei yang bakal dilancarkan tidak lama lagi ini. Klik pautan dibawah untuk membacanya.

Huawei Mate 30 Pro Mungkin Dilengkapi Dengan Lebih Daripada Tiga Kamera Belakang


HUAWEI Mate 40 Pro, Peranti Serba Lengkap Tanpa Servis Daripada Google

Setahun berlalu dan pada Oktober lalu HUAWEI telah melancarkan model terbaru pada siri Mate iaitu HUAWEI Mate 40 Pro. Siri Mate ini sebelum ini mensasarkan telefon pintar berspesifikasi tinggi dan bersaiz besar buat para pengguna.

Menerusi model keluaran 2020 ini, situasi sedikit berbeza buat HUAWEI kerana tidak lagi dilengkapi dengan Google Mobile Service (GMS) sebaliknya ditawarkan dengan HUAWEI Media Service (HMS).

Di sebalik ketiadaan servis daripada Google, HUAWEI nampaknya terus optimis dalam menghasilkan teknologi dengan spesifikasi dan teknologi serba lengkap ini. Ayuh, ketahui lebih lanjut mengenai model ini menerusi ulasan penuh daripada kami.

Menerusi model ini, Huawei sekali lagi memilih rekaan skrin penuh dan melengkung pada bahagian tepi telefon pintar. Pemilihan skrin ini sekaligus membuatkan model ini kekal kelihatan moden pada pendapat kami.

Skrin yang ditawarkan pada HUAWEI Mate 40 Pro adalah 6.76-inci OLED. Takuk kecil pada bahagian atas kiri model ini nyata tidak memberi gangguan sepanjang penggunaan kami.

Menariknya mengenai model terbaru daripada siri ini, HUAWEI turut menambah sokongan refresh rate 90Hz. Dalam erti kata lain, Mate 40 Pro akan sentiasa skrin kelihatan smooth sepanjang penggunaan.

Kirin 9000 ialah cip 5nm pertama untuk peranti Android. Berbekalkan 15.3 bilion transistor, cip ini mempunyai 30% lebih banyak transistor berbanding A14 Bionic.

Berdasarkan penggunaan perisian yang terkini, HUAWEI menjamin Mate 40 Pro akan berfungsi sehingga 3 tahun tanpa masalah menjadi perlahan. Dalam erti kata lain, pengguna tidak perlu risau untuk menggunakan HUAWEI Mate 40 Pro dalam tempoh yang panjang sebelum telefon pintar mempunyai prestasi yang sedikit berkurangan.

Sepanjang penggunaan kami juga, model ini dilihat sangat cekap dalam mengakses pelbagai aplikasi. Sebut sahaja aplikasi yang dibuka, semuanya berjaya diakses dengan pantas tanpa sebarang masalah.

Menerusi model HUAWEI Mate 40 Pro, jenama ini berjaya menawarkan kamera bersensor 50-megapixel pada kamera utama, sensor 20-megapixel pada lensa ultra-lebar dan sensor 12-megapixel pada lensa telephoto. Kamera hadapan pula ditawarkan dengan lensa 13-megapixel berserta pengimbas 3D bagi tujuan sekuriti.

Sekiranya anda masih meragui dengan kemampuan kamera HUAWEI Mate 40 Pro, model ini turut berjaya mengungguli carta DxOMark beberapa bulan lalu dengan 136 markah. Berikut merupakan percubaan kami mendapatkan gambar menggunakan HUAWEI Mate 40 Pro.

Berdasarkan percubaan, kami dapati model ini berjaya merakam gambar dengan baik. Walau bagaimanapun, terdapat beberapa situasi di mana beberapa gambar yang dihasilkan terlihat kurang menyerlah.

Seperkara lagi yang membuatkan kami teruja dengan Mate 40 Pro adalah penawaran pengecasan 66W. Di saat jenama lain sudah mulai tidak lagi menyertakan pengecasan, HUAWEI menerusi teknologi mereka berjaya menawarkan pengecas dengan teknologi pengecasan pantas 66W.

Hasilnya, para pengguna berpeluang mengecas bateri berkapasiti 4,400mAh dengan pantas dalam tempoh yang singkat sahaja.

Sejujurnya di sebalik segala spesifikasi dan teknologi yang ditawarkan HUAWEI, ketiadaan Google Mobile Service (GMS) masih lagi terasa. Meskipun terdapat altenatif lain dalam mengakses aplikasi-aplikasi seperti YouTube, harus diakui HUAWEI Mobile Service (HMS) masih boleh setanding servis yang ditawarkan Google pada peranti Android jenama lain.

Walau bagaimanapun, dapat dilihat percubaan baik HUAWEI dalam menawarkan lebih banyak akses pada aplikasi keluaran mereka serta App Gallery yang sudah menawarkan lebih banyak aplikasi untuk dimuat turun.

HUAWEI sudah berjaya menawarkan yang terbaik menerusi Mate 40 Pro. Skrin yang jelas, penuh dan terang. Dari segi kamera, pengecasan pantas dan rekaan semuanya berjaya diselesaikan HUAWEI dengan baik menerusi model ini.

Mate 40 Pro sedia untuk didapatkan dengan harga RM4,299. Menariknya, para pengguna berpeluang menerima beberapa hadiah menarik pada setiap pembelian Mate 40 Pro.

Sekiranya anda sudah terbiasa dengan HMS dan ketiadaan GMS bukan masalah buat anda, Mate 40 Pro sememangnya pilihan terbaik untuk anda dapatkan untuk peggunaan setidaknya dua atau tiga tahun.

Ketahui juga 7 ciri terbaik yang ditawarkan pada HUAWEI Mate 40 Pro dengan klik pautan di bawah.

Inovatif Dan Serba Boleh, 7 Ciri Terbaik Yang Ada Pada HUAWEI Mate40 Pro

5 Sebab Kenapa Anda Perlu Dapatkan HUAWEI Mate40 Pro


Huawei Mate 50 Dan Mate 50 Pro Dilancarkan Di Malaysia Dengan Harga Bermula RM3,699

Huawei baru sahaja mengadakan pelancaran siri Huawei Mate 50 buat pasaran tempatan. Peranti kelas flagship yang ditawarkan pada kali ini membawakan rekaan yang serba mewah bersama spesifikasi canggih terkini yang pasti akan menambah hati peminatnya.

Pada kali ini, Huawei Malaysia membawakan beberapa model Mate 50 yang membawakan keunikan tersendiri. Mari kita lihat spesifikasi lengkap untuk model-model yang ditawarkan buat pasaran Malaysia.

Huawei Mate 50 hadir dengan skrin 6.7-inci OLED FHD+ serta sokongan refresh rate 90Hz. Dijana pula bersama cip Snapdragon 8+ 4G, memori 8GB RAM dan storan sehingga 512GB. Dibekalkan bateri sebesar 4,460 mAh yang menyokong pengecasan pantas 66W berwayar dan 50W secara wireless.

Siri Mate 50 kini menfokuskan aspek fotografi dengan wujudnya sistem XMAGE buatan Huawei sendiri pada kamera utama. Pada bahagian belakang sensor 50MP OIS sudut lebar, 13MP ultra sudut lebar, dan telefoto 12MP OIS. Sensor 50MP hadir dengan sistem bukaan boleh diubah f/1.4 ke f/4.0 beserta kamera wafoto sebesar 13MP.

Model Mate 50 Pro pula dilengkapi skrin 6.74″ OLED FHD+ dan sokongan refresh rate 120Hz. Selain itu, dijana dengan cip Snapdragon 8+ 4G, memori 8GB RAM, storan sehingga 512GB dan bateri sebesar 4700 mAh yang menyokong pengecasan pantas 66W berwayar dan 50W secara wireless.

Kamera utama juga menggunakan sistem XMAGE bersama sensor utama 50MP OIS sudut lebar, 13MP ultra sudut lebar, dan telefoto 64MP OIS. Sensor 50MP hadir dengan sistem bukaan boleh diubah f/1.4 ke f/4.0. Sementara itu sistem telefoto pula boleh melakukan zum optikal 3.5X dan zum digital sehingga 100X.

Kamera hadapan 13MP dipadankan dengan sistem imbasan wajah 3D yang diletakkan pada takuk yang bersaiz besar. Malah, Model Pro juga hadir dengan variasi warna istimewa bersama pilihan storan tertinggi yang mana turut dibina dengan kaca kukuh yang dinamakan Kunlun Glass dengan kualiti ketahanan yang cukup mantap.

Kedua-dua peranti flagship ini menggunakan sistem operasi terkini HarmonyOS 3.0 serta mempunyai kemampuan kalis air IP68. Di samping itu, terdapat stereo speaker, pengimbas cap jari dan juga sokongan NFC padanya.

Bagi yang berminat dengan peranti terbaharu ini, harga jualan untuk Huawei Mate 50 dengan pilihan storan 8/256GB bermula RM3,699 sementara variasi Pro pula ditawarkan pada harga RM4,499 untuk pilihan 8/256GB dan RM5,299 untuk 8GB/512GB.


Huawei Mate X Dilancarkan Sebagai Pencabar Samsung Galaxy Fold

Setelah beberapa tahun teknologi skrin yang boleh dilipat diusahakan, akhirnya 2019 menjadi saksi dimana para pengeluar telefon pintar tersohor iaitu Samsung dan Huawei mula mengeluarkan model dengan teknologi terbaru ini melalui model Galaxy Fold dan Mate X.

Antara yang menjadi tumpuan ramai pada acara MWC 2019 baru-baru ini sudah pastinya Huawei Mate X. Menariknya, model ini menawarkan skrin yang boleh dilipat keluar serta boleh digabungkan dua skrinnya menjadi satu agar tampil dengan paparan lebih besar.

Mengulas mengenai paparan, skrin hadapan Huawei Mate X adalah 6.6-inci manakala skrin belakang model ini adalah 6.38-inci. Walaubagaimanapun, apabila dilipat model in bakal menghasilkan skrin secara menyeluruh bersaiz 8-inci. Paparan yang besar ini disasarkan untuk memudahkan pengguna melakukan aktiviti secara multitask.

Dari segi spesifikasi, Huawei Mate X hadir dengan processor Snapdragon 855, 6GB RAM dan ruang storan bersaiz 128GB. Sokongan pengecasan pantas dan pengimbas cap jari diatas skrin antara yang disertakan. Lebih hebat, model ini turut menyokong internet 5G yang bakal bermanfaat buat negara yang menyokong internet 5G.

Model ini dilengkapkan dengan tiga kamera beserta sokongan teknologi Leica. Perkongsian kamera pada bahagian hadapan dan belakang sekaligus membolehkan para pengguna mendapatkan gambar dengan kualiti terbaik ketika berswafoto.

Dari segi harga, teknologi yang baru ini sudah pastinya ditawarkan dengan harga yang premium. Huawei Mate X bakal ditawarkan dengan harga €2299 (~RM10,633). Harga yang ditawarkan juga jauh lebih tinggi berbanding Samsung Galaxy Fold yang ditawarkan dengan harga sekitar RM8,135.

Model ini bakal ditawarkan pada pertengahan tahun ini. Agak menarik untuk menyaksikan bagaimana hala tuju telefon pintar dengan skrin boleh lipat mampu bertahan.


Huawei Mate XS, Telefon Pintar Boleh Lipat 5G Bakal Ditawarkan Dengan Harga RM11,111

Mula diumumkan sejak tahun lalu mengenai projek telefon boleh lipat dari Huawei, nampaknya penantian orang ramai untuk memilikinya bakal tamat setelah Huawei Malaysia mengumumkan model Mate Xs bakal ditawarkan seawal 20 Mac ini dengan harga RM11,111.

Sesuai dengan harganya yang premium, Huawei pada model ini berjaya menawarkan spesifikasi yang terbaik serta antara yang tercanggih di pasaran ketika ini.

Dilengakpi dengan skrin boleh lipat 8-inci serta boleh dilipat kepada telefon 6.6-inci, Huawei Mate Xs dikuasakan oleh processor Kirin 990 5G dan bateri berkapasiti 4,500mAh. Buat pasaran Malaysia, model ini hadir dengan RAM 8GB dan ruang storan 512GB.

Tidak hanya memfokuskan pada bahagian spesifikasi, kamera Huawei Mate Xs dilengkapi dengan kamera 40-megapixel, 16-megapixel dan 8-megapixel.

Buat anda yang berminat serta mahu muncul yang terawal untuk memiliki telefon pintar boleh lipat pertama dengan rangkaian 5G ini, anda boleh mula membuat pra-tempahan di laman web Lazada dengan harga RM11,111. Model ini bakal mula ditawarkan secara rasmi di Malaysia pada 20 Mac ini dimana para pengguna bakal turut menerima Huawei Freebuds 3.

Ketahui juga lima sebab utama Huawei nova 7i menjadi rebutan ramai sejak dilancarkan. Turut dikongsikan, rekaan bagi Huawei P40 Pro yang bakal dilancarkan tidak lama lagi.

5 Sebab Utama HUAWEI nova 7i Sering Menjadi Rebutan Ramai

Hampir Pasti, Ini Adalah Rekaan Bagi Huawei P40 Pro


HUAWEI Mate50 Pro Lebih Lasak Dan Popular! Turut Sokong Aplikasi Google Baharu

Laris seperti pisang goreng panas! Itu yang kita dapat katakan untuk model flagship HUAWEI Mate50 Pro ini. Walaupun baru berada di pasaran dalam tempoh sebulan, ia mendapat permintaan yang menggalakkan daripada peminat telefon pintar di Malaysia.

Lebih-lebih lagi untuk model HUAWEI Mate50 Pro Kunlun Glass Edition ini. Bagi pilihan warna ‘Orange Vegan’, ia telah out of stock pada hari pertama ia dilancarkan lagi!

Disebabkan permintaan yang tinggi untuk model ini, HUAWEI tidak mahu mengecewakan pengguna dan kini turut menawarkan beberapa pilihan warna lagi untuk edisi KUNLUN Glass ini; Carbon Black dan Silver!

Panel kaca yang berada di pasaran pada ketika ini diperkuatkan secara kimia di bahagian permukaannya, jadi ia hanya dapat menahan daya atau hentakan di bahagian luar sahaja.

Kekuatan struktur kaca mempunyai hadnya dan jika daya dalaman mencecah satu tahap, kaca yang dipertingkat ini tidak lagi dapat bertahan dan kemudiannya pecah.

Bila merujuk kepada telefon pintar, HUAWEI menggunakan kaedah yang canggih untuk meningkatkan ketahanan kaca dengan menambah nanocrystals untuk menghasilkan kerangka yang lebih mantap. Untuk menghasilkan kaca yang terbaik bagi skrin telefon pintar, HUAWEI telah membuat keputusan untuk bekerjasama dengan pihak yang pakar dalam pembuatan kaca.

Selepas penyelidikan selama 4 tahun, syarikat terbabit telah berjaya menghasilkan kaca dengan menambah metal oxide (nanocrystals) menerusi teknik tempaan haba tinggi unik yang berjaya membesarkannya kepada skala nanometer; di mana ia berjaya memadatkannya dan menggabungkan kristal ini kepada kaca.

Hasilnya? Jurutera HUAWEI berjaya menyelesaikan masalah kaca seramik supaya ia jadi lebih kuat dan sedap untuk digunakan.  10 quadrillion-level nanocrystals digunakan untuk menyalut Kunlun Glass bagi menghasilkan kaca yang lebih padat dan tahan lasak.

Kini, drop resistance untuk Kunlun Glass meningkat 10 kali ganda berbanding kaca terbaik di pasaran! Tidak cukup dengan itu, kaca ini juga dapat mengelakkan cahaya daripada pembelauan dan meningkatkan pengalaman pengguna menggunakan HUAWEI Mate50 Pro.

HUAWEI Mate50 Pro dengan Kunlun Glass menjadi telefon pintar pertama di dunia yang menerima pengiktrafan 5-bintang daripada SGS Switzerland untuk ketahanan hentakan!

Terdapat juga persoalan daripada pengguna dan bakal pengguna HUAWEI sama ada boleh atau tidak native apps daripada Google seperti Google Maps, Google Meet, Google Drive dan Youtube digunakan untuk peranti HUAWEI.

Jawapannya adalah ya dan bilangan aplikasi yang boleh digunakan turut ditambah! Dengan adanya Lighthouse, anda boleh memuat turun aplikasi Google dalam peranti HUAWEI anda.

Mudah sahaja kan? Di bawah ini pula adalah senarai aplikasi terkini yang sudah di kemas kini di HUAWEI AppGallery.

Ini peranti HUAWEI lain yang turut menyokong aplikasi native Google; Mate50, Mate50Pro, Mate Xs2, nova10, nova10Pro, nova10SE, nova Y90, nova Y70, nova 9, nova 9SE, nova8i, P50, P50Pro, P50pocket, MatePad SE, MatePad Pro 11, Matepad 10.4(BAH4-W09, BAH4-L09) dan Matepad Pro 12.6(WGRR-W09).

Huawei secara rasmi telah menambah sistem keselamatan tambahan di AppGallery. Dengan ini, mana-mana aplikasi yang boleh mendatangkan mudarat kepada pengguna akan dibuang daripada digunakan oleh pengguna.

Bagaimana untuk imbasnya? Anda hanya perlu tekan pada AppGallery, tekan pada ‘ME’ dan terus tekan kepada fungsi keselamatan. Ia akan secara automatik mengimbas semua aplikasi yang ada dalam peranti anda.

Jika ia menemui sebarang aplikasi yang mungkin bermasalah, ia akan memberi amaran kepada pengguna sama ada buang aplikasi tersebut atau tidak.

HUAWEI sentiasa di hadapan dalam menghasilkan produk tercanggih di pasaran dan isu keselamatan pengguna sentiasa menjadi keutamaan HUAWEI. Maklumat peribadi anda akan selamat daripada digodam pihak tidak bertanggungjawab.

Ditambah lagi dengan penambahan aplikasi native Google yang boleh didapati di HUAWEI AppGallery, pengalaman menggunakan peranti HUAWEI pastinya semakin smooth dan seronok.

Bersempena jualan 12.12 ini, jangan terlepas peluang untuk mendapatkan peranti HUAWEI Mate50 Pro Kunlun Glass ini dan anda boleh mendapatkannya di HUAWEI Experience Store, laman rasmi Huawei Malaysia, Shopee atau Lazada. Selamat membeli kerana sekarang adalah masa terbaik untuk bertukar ke HUAWEI!


HUAWEI MateBook 14 Dibuka Untuk Tempahan Awal Mulai 26 Oktober Ini

Jika anda mencari sebuah laptop yang nipis dan ringan supaya mudah dibawa ke mana-mana, HUAWEI telah mengumumkan siri laptop terkini mereka yang hebat untuk apa sahaja aktiviti anda, HUAWEI MateBook 14.

Terdapat dua varian yang anda boleh pilih untuk MateBook 14 ini iaitu AMD Ryzen 7 4800H ataupun AMD Ryzen 5 4600H. Chipset ini membolehkan MateBook 14 beroperasi dengan smooth dan senyap di samping memberi respon terpantas untuk tugasan anda.

HUAWEI MateBook 14 ini mempunyai ketebalan hanya 1.59cm dan seberat 1.5kg sahaja. Sesuai untuk anda yang on the go dan mahukan sebuah laptop yang tidak ‘membebankan’.

Haaa banyak yang tanya pasal ‘Barang Baik’ ni kan. Jom tempah sekarang! . . Tempahan awal dari 26th-29th October . Lihat apa yang Hael Husaini katakan mengenai HUAWEI MateBook 14 yang baru, komputer riba yang menggabungkan reka bentuk dan prestasi hebat . Ia dilengkapi dengan pemproses mudah alih siri AMD Ryzen R4000 H, Paparan 2K FullView dan HUAWEI Share . Dengan harga bermula dari RM3,799, HUAWEI MateBook 14 akan dijual di Malaysia mulai 30 Oktober. Tempahan awal HUAWEI MateBook 14 boleh dilakukan dari 26-29 Oktober dan nikmati hadiah percuma bernilai sehingga RM1,177 . Untuk keperluan, anggaran dan pilihan anda yang berbeza, selalu ada satu untuk anda diantara HUAWEI MateBook Series! . https://bit.ly/31oxS0b . @huaweimobilemy #HaelHusainiXHuawei #HUAWEIMateBook14 #HaelHusaini

A post shared by  HH (@haelhusaini) on Oct 21, 2020 at 6:07am PDT

Anda kerap ada masalah terlupa bawa charger? Masalah tersebut akan selesai dengan MateBook 14 kerana inovasi terkini daripada HUAWEI turut membolehkan laptop ini berkongsi charger yang sama seperti telefon pintar.

Dalam erti kata lain, anda hanya perlu bawa satu charger untuk komputer riba dan telefon pintar sahaja untuk dibawa ke mana-mana.

Menyoal dari segi sekuriti, HUAWEI sememangnya mementingkan sekuriti pengguna di mana siri HUAWEI MateBook turut dilengkapi dengan pengimbas cap jari. Dalam erti kata lain, anda boleh ucapkan selamat tinggal buat password anda yang panjang dan melecehkan.

Tempahan untuk MateBook 14 ini bakal dibuka bermula 26 Oktober 2020 ini dan dijual dengan harga RM3,799 untuk model AMD Ryzen 5 4600H dan RM4,399 untuk model AMD Ryzen 7 4800H.

P/S: Anda yang membuat tempahan awal MateBook 14 ini berpeluang menerima aksesori percuma bernilai RM1,177 iaitu Huawei Freebuds 3, wireless mouse dan juga sebuah beg galas. Ayuh lekas kita buat tempahan di sini.

Untuk membaca kelebihan lain HUAWEI MateBook 14, klik pada pautan di bawah.

3 Sebab Untuk Anda Beralih Ke HUAWEI MateBook 14 Yang Serba Lengkap

Mudah Dan Pantas, Ini 5 Sebab Huawei MatePad Pro Berbaloi Untuk Dimiliki


HUAWEI MateBook 14S vs Apple Macbook Pro, Model Manakah Yang Sesuai Menjadi Pilihan Anda?

Kehadiran model komputer riba di pasaran pada ketika ini pastinya membuatkan para pengguna sukar membuat pilihan. Model yang serba lengkap dan berbaloi sudah pastinya menjadi kriteria utama.

Pada kali ini, kami akan membandingkan HUAWEI MateBook 14S dan Apple Macbook Pro dalam mengetahui lebih lanjut model manakah yang sesuai dijadikan pilihan orang ramai.

Penawaran dari segi skrin, paparan, spesifikasi, kepantasan pengecasan bateri dan harga antara yang menjadi perbandingan.

Ketahui lebih lanjut model manakah yang sesuai menjadi pilihan menerusi kelebihan dan kekurangan yang ditawarkan pada dua model ini menerusi review penuh daripada Hanum Hayes.


5 Adapter Penting Pengguna Produk Apple Perlu Dapatkan

Hampir setahun yang lalu, Apple telah melakukan perubahan besar-besaran di dalam produk keluaran mereka dengan membuang port headphone jack pada smartphone terbaru mereka. Pada mereka, langkah ini merupakan langkah yang terbaik di dalam pembinaan smartphone serta mengangap mereka cukup berani melakukan perubahan.

Dalam pada itu, tindakan mereka nampaknya kurang disenangi ramai pengguna yang masih kerap menggunakan port sedemikian. Beberapa bulan berikutnya, jenama-jenama pengeluar smartphone lain secara tidak langsung turut mengikuti trend yang sama.

Untuk pengetahuan anda, ini bukanlah Apple ‘sengaja’ membuang atau mengubah port sedia ada pada model keluaran terbaru mereka. Berikut merupakan 5 port yang telah diubah sebelum ini dimana secara tidak langsung mendesak pengguna untuk mendapatkan adapter.

Masih ingat lagi sewaktu pertama kali Apple mengumumkan iPhone 7 tanpa headphone jack. Ramai yang kurang selesa dengan tindakan Apple malah berpendapat langkah yang dibuat Apple ini bakal menyusahkan pengguna untuk mendengar muzik melalui sambungan earphone serta mengecas secara serentak.

Seperti yang dapat anda lihat pada gambar diatas, adapter yang dijual dengan harga hanya RM17.90 ini merupakan solusi terbaik anda. Sambungan ini membolehkan anda menyambung dua port secara serentak sekaligus membolehkan anda mengecas sambil mendengar lagu secara serentak. Sangat sesuai buat anda yang sering travel atau menggunakannya ketika didalam pesawat. Anda boleh dapatkan adapter 2 dalam 1 ini disini dengan harga promosi.

Adakah anda mengalami masalah dimana majoriti rakan atau ahli keluarga yang tinggal bersama anda majoritinya pengguna Android. Jika ya, sudah pasti masalah mengecas iPhone atau iPad anda sedikit masalah sekiranya anda tidak mempunyai kabel yang sesuai.

Cukup dengan mendapatkan adapter Micro USB ini, masalah untuk mengecas. Oh ya, adapter ini juga mungkin boleh jadi ‘penyelamat’ anda ketika pulang ke kampung atau semasa travel memandangkan ramai daripada pengguna menggunakan smartphone Android yang masih lagi menggunakan port pengecasan Micro USB. Anda boleh dapatkannya di sini dengan harga RM9.90 sahaja.

Sebuah lagi adapter awesome yang mungkin anda perlu perlukan. Hanya dengan sambungan mudah iPhone atau iPad anda ke TV melalui adapter ini, anda sebenarnya sudah berpeluang untuk stream Netflix dan video-video lain dengan mudah.

Adapter ini juga sangat mudah untuk disambung sekaligus membolehkan video dikeluarkan sebaik sahaja anda membuat sambungan. Lebih menarik, adapter ini seakan tidak akan masalah untuk mengeluarkan audio berkualiti tinggi serta video dalam paparan 1080p. Melihat kepada jumlah review daripada pengguna, boleh dikatakan majoriti pengguna sangat berpuas hati dengan adapter ini. Anda boleh klik di sini untuk melihat review daripada para pengguna.

Tidak hanya ditawarkan buat pengguna Apple Macbook terbaru, adapter ini bakal membantu anda yang mempunyai peranti dengan port USB Type C mendapatkan 4 lagi port USB Type B. Lebih menarik, anda berpeluang untuk menyambungnya untuk mengecas serta memindah data dengan pantas melalui USB 3.0.

Hadir dalam rekabentuk yang kompak, kami yakin ini adapter yang mungkin pengguna Apple Macbook terbaru perlukan sekiranya kerap menggunakan external hard disk atau pendrive. Kini anda boleh dapatkannya dengan harga separuh daripada asal melalui promosi di Lazada.

Sebuah lagi adapter lengkap buat pengguna iPhone dan iPad. Penyediaan port headphone jack, HDMI dan VGA secara serentak bakal memberi anda fleksibiliti sekiranya anda memerlukan penyambungan dengan mudah. Anda boleh dapatkan adapter ini di sini.

Kesemua adapter yang kami syorkan ini merupakan adapter 3rd party. Dalam pada itu, kesemuanya berjaya menawarkan review yang baik daripada pengguna Lazada. Lebih menarik, harga yang ditawarkan juga jauh lebih rendah berbanding Apple Store. Kini tiada lagi masalah untuk menggunakan port yang berbeza meskipun smartphone yang anda gunakan hadir dengan satu port sahaja.


HUAWEI MateBook D 15, Komputer Riba Bajet Dengan Kualiti ‘Flagship’

Komputer riba dengan perlindungan privasi maksimum dan teknologi nyah-kunci pengimbas cap jari, rasanya  HUAWEI MateBook D 15 tengah kecoh diperkatakan di pasaran sekarang ni!

Tahukah anda sempena jualan perlancaran HUAWEI MateBook D 15 pada Sabtu, 18 Januari 2020 ni, anda layak untuk dapat hadiah percuma seperti FreeBuds 3, Bluetooth Mouse dan Microsoft Office 365 yang bernilai sehingga RM1287.

Dijual pada harga RM2,499, HUAWEI MateBook D 15 merupakan satu peranti yang anda berbaloi anda miliki! Jom kami share apa kelebihan yang ada pada HUAWEI MateBook D 15 ni!

Salah satu perkara yang anda nak tengok bila beli komputer riba baru, mestilah reka bentuk yang cantik. Yelah nak pakai lama kot! Tapi jangan risau dengan HUAWEI MateBook D 15 ni anda mesti puas hati. Hanya seberat 1.53kg dan berketebalan lebih kecil dari 17mm, ia sangat ringan dan memudahkan anda untuk membawanya ke mana saja.

Selain reka bentuk, penampilan yang memukau dan warna perak metalik dengan kemasan futuristik, HUAWEI MateBook D 15 ni kelihatan sangat elegan dan mesti anda rasa bangga bila memiliknya.

Sekarang ni, skrin HD dah jadi trend bagi kebanyakan telefon pintar terkini dan HUAWEI MateBook D 15 ni pun tak terkecuali. Ciri paparan skrin FullView HD yang terdapat pada HUAWEI MateBook D 15 ini, membolehkan anda melihat isi kandungan dengan 87% skrin paparan penuh. Ini bermakna anda boleh membaca isi kandungan lebih banyak dalam satu skrin tanpa perlu skroll ke bawah banyak kali.

Kalau anda nak buat kerja dan bahagikan skrin kepada dua untuk menggunakan Excel ataupun Words pun tak ada masalah, kerana HUAWEI MateBook D 15 menyokong perkongsian skrin antar 2 peranti, kerja anda pon jadi lebih mudah!

Malah, dengan resolusi IPS FullView display 1920 X 1080 dan skrin ratio 16:9 anda turut dapat merasai pengalaman menyeronokkan apabila membuat tugasan, menonton movie ataupun bermain game bersama HUAWEI MateBook D 15 ni!

Kamera hadapan komputer riba selalu mendatangkan kebimbangan kepada pengguna kerana terdapat banyak isu keselamatan daripada pengodam siber. HUAWEI memahami masalah pengguna komputer riba dan mengambil inisiatif dengan menghasilkan ciri kamera tersembunyi pada HUAWEI Matebook D 15 ni. Wow!

Kamera tersembunyi yang terletak di antara butang F6 dan F7 ini bercirikan pop up dan hanya berfungsi apabila anda menekan butang gambar kamera. Dah tak perlu risau dengan isu hack siber atau sekiranya anda terakam tanpa sedar.

Menariknya lagi, HUAWEI Matebook D 15 turut didatangkan dengan ciri FullView Display-Blue Light Filter iaitu TUV Rheinland certified khas untuk melindungi mata anda dari pandangan radiasi berbahaya.

Inilah komputer riba yang dinantikan ramai, sebuah laptop yang memahami keperluan pengguna. HUAWEI MateBook D 15 ni wajib anda miliki! Mempunyai fungsi 2 peranti dalam 1 skrin, ia membolehkan HUAWEI MateBook dan telefon pintar HUAWEI anda berkongsi skrin sekaligus berupaya untuk memindahkan fail dan melihat senarai kenalan dengan lebih jelas di paparan komputer riba.

Jadi lepas ni anda boleh lebih fokus menyiapkan kerja menggunakan komputer riba tanpa perlu gangguan dengan peranti lain. Yang lagi best, nak main game pun lebih puas dengan menggunakan skrin yang lebih besar. Perlu diingatkan, fungsi ini hanya boleh digunakan jika anda mempunyai telefon pintar HUAWEI sahaja tau!

Oh ya, HUAWEI MateBook D 15 ni turut dilengkapi dengan ciri One-Click Fingerprint Login, di mana anda boleh power on atau off laptop dengan hanya menggunakan cap jari anda. Kalau lupa password pun tak jadi masalah, sebab anda hanya perlu tekan Power Buttonmenggunakan cap jari sahaja!

Leceh betul setiap kali nak bawak charger komputer riba, dah lah berat! Haa..kalau anda nak tahu, HUAWEI MateBook D 15 ni menggunakan pengecas Type C, yang membolehkan anda berkongsi wayar USB dengan telefon pintar HUAWEI anda. Best kan!

Yang lagi awesome, pengecas ini juga memberikan perlindungan overheat dan secara automatik akan menyekat kuasa elektrik untuk memastikan keselamatan pengguna terjamin.

Konfigurasi hardware HUAWEI Matebook D 15 merupakan versi AMD, di mana ia menggunakan pemproses Ryzen 5 3500U terkini, kad grafik Radeon Vega 8 Graphics bersepadu, prestasi yang berkuasa dan fleksibiliti hiburan yang luar biasa.

Siri laptop ini juga dilengkapi dengan PCIe SSD3 dan 8GB binaan dwisaluran DDR4 RAM yang membantu anda untuk menaip dan membaca 50% lebih pantas berbanding saluran memori tunggal! Hebat kan?

Siapa kata anda perlukan wang yang banyak untuk memiliki komputer riba terbaik di pasaran? Dengan harga hanya RM 2,499 anda mampu dapatkan komputer riba idaman ramai HUAWEI MateBook D 15 dengan kepelbagaian fungsi yang memukau.

Bukan itu sahaja, sempena pelancaran jualan HUAWEI MateBook D 15 pada Sabtu, 18 Januari 2020 ni. Anda boleh dapat hadiah percuma seperti FreeBuds 3, Bluetooth Mouse dan Microsoft Office 365 yang bernilai sehingga RM1,287 dengan setiap pembelian HUAWEI MateBook D 15. Tapi ni semua ni terhad tau, siapa cepat dia dapat!

Tak semua komputer riba utama yang berada di pasaran mampu menandingi HUAWEI MateBook D 15 yang bukan sahaja berteknologi dan berkualiti tinggi, malah dijual pada harga mampu milik RM2,499. So, memang rugilah kalau anda tak serbu lokasi jelajah pelancaran HUAWEI MateBook D 15.

Lokasi yang terpilih untuk jelajah HUAWEI ni ialah Imago Mall (Sabah), Queensbay Mall (Pulau-Pinang), IOI City Mall dan Sunway Pyramid (Selangor).

Untuk maklumat lebih lanjut tentang komputer riba ni serta tarikh dan lokasi jelajah untuk pelancaran HUAWEI MateBook D 15 anda boleh ikuti page rasmi jelajah HUAWEI di Facebook atau terus ke klik kat sini.

Ketahui juga mengapa memilih Huawei Mate D 15 seolah mendapatkan teman ciri istimewa yang memiliki semua ciri idaman. Turut dikongsikan, review kami mengenai Huawei Y9s.

Bagai Memilih Teman Istimewa, Huawei Matebook D 15 Tawarkan Kesemua Ciri Idaman

Seharian Tanpa Cas Dan ‘Powerbank’, Ini Review Jujur Kami Tentang HUAWEI Y9s


Huawei Matebook D 15, Komputer Riba Berbaloi Untuk Anda Dapatkan Dengan Harga RM2,499

Sejak beberapa tahun terakhir ini, dapat dilihat Huawei semakin agresif dalam mengeluarkan produk elektronik yang berteknologi tinggi dan berbaloi. Bermula dengan telefon pintar, jenama ini sudah mula melebarkan sayap dengan penawaran komputer riba serta beberapa aksesori yang dilihat futuristik.

Terbaharu, Huawei Malaysia telah mengumumkan penawaran model terbaru siri Matebook iaitu Matebook D 15. Sesuai dengan namanya, model ini hadir dengan saiz skrin 15.6-inci Fullview. Sewaktu melihat skrin ini, anda pandangan anda pastinya tidak terganggu dengan penyertaan bezel yang nipis seolah melihat sebuah skrin dengan paparan yang penuh.

Dari segi spesifikasi, Huawei Matebook D 15 dilengkapi dengan processor AMD Ryzen 5 3500U dan digabungkan bersama RAM 8GB DDR4. Kad grafik yang digunakan adalah AMD Radeon Vega 8 manakal storan yang disertakan SSD 256GB dan 1TB HDD.

Sekali pandang, model ini jelas mahu menawarkan spesifikasi terbaik seakan komputer riba flagship. Bukan itu sahaja, model ini turut dilengkapi dengan kamera 1-megapixel serta pengimbas cap jari bagi membolehkan anda unlock komputer riba anda dengan mudah.

Selain itu, Matebook D 15 turut menyertakan pengecasan 65W membolehkan anda mengecas 0-53% dalam tempoh 30 minit sahaja. Penawaran port USB-A, HDMI dan audio jack antara yang disertakan.

Hadir dengan berat 1.62kg, komputer riba ini berjaya menawarkan spesifikasi yang hebat, harga yang berbaloi serta antara yang paling ringan dan kecil dalam kelasnya.

Huawei Matebook D 15 sedia ditawarkan secara rasmi dengan harga RM2,499 dan bakal ditawarkan seluruh dunia bermula 18 Januari 2020. Untuk maklumat lanjut atau tempahan, anda boleh dapatkannya dengan klik di sini.

Sebelum ini Huawei pernah melancarkan Matebook yang merupakan altenatif kepada Apple Macbook. Turut dikongsikan, pelan terbaru daripad Huawei yang membolehkan para pelajar memiliki peranti Huawei melalui bayaran ansuran.

Huawei Perkenalkan Matebook 13, Altenatif ‘Macbook’ Dengan Harga Yang Lebih Rendah

Kini Pelajar Boleh Miliki Matebook 13 Dan Pelbagai Peranti HUAWEI Dengan Skim Bayaran Ansuran!


HUAWEI MateBook D15, Komputer Riba Dengan Ciri Terkini Memenuhi Keperluan Pengguna

Mulai menawarkan komputer riba siri MateBook sejak dari tahun 2016, dapat dilihat HUAWEI semakin matang dalam mengeluarkan komputer riba. Menerusi siri MateBook keluaran tahun ini, HUAWEI berjaya tampil dengan empat model terbaru bagi memenuhi keperluan pengguna.

Untuk pengetahuan, model HUAWEI MateBook pada tahun lalu berjaya menarik perhatian ramai untuk beralih menggunakan komputer riba HUAWEI MateBook. Semuanya hanya disebabkan penawaran spesifikasi yang hebat serta harganya yang berbaloi.

Pada kali ini, HUAWEI sedia mengulangi skrip yang sama dengan memperkenalkan empat model terbaharu dengan spesifikasi yang berbeza. Kami juga tidak melepaskan peluang mencuba salah satu daripada model terbaru keluaran HUAWEI MateBook iaitu MateBook D15. Ayuh ikuti review penuh kami mengenai model ini.

Seperti namanya, HUAWEI MateBook D15 hadir dengan skrin bersaiz 15-6inci FullView Display. Paparannya yang memukau dengan resolusi 1920×1080 pastinya membuatkan anda tidak jemu untuk menontonnya dalam jangka masa yang panjang.

Apa yang membuatkan kami lebih selesa dengan skrin ini adalah penyertaan bezel yang sangat nipis di mana skrin merangkumi 87% sekaligus membuatkan anda seolah menonton sebuah skrin tanpa sebarang gangguan. Tidak dilupakan juga membuatkan komputer riba ini tampil moden dan minimal.

Sudah menjadi kebiasaan kini di mana orang ramai mahu mendapatkan komputer riba yang ringan dan nipis namun masih lagi mampu menawarkan spesifikasi yang hebat.

HUAWEI MateBook D15 juga nampaknya tidak terkecuali dalam menawarkan kriteria berikut. Menggunakan material aluminium tidak menghalang HUAWEI MateBook dalam menawarkan model yang kompak buat pengguna dengan berat serendah 1.56kg dengan ketebalan 16.9mm sahaja.

Dalam erti kata lain, model ini sangat sesuai dijadikan pilihan buat mereka yang kerap melakukan kerja di merata-rata tempat tanpa sebarang masalah.

Dalam mendapatkan komputer riba yang serba lengkap, pastinya processor generasi terbaru antara yang menjadi dambaan. Menerusi model ini, HUAWEI berjaya merelisasikannya dengan menyertakan processor Intel Core-i5 generasi kesebelas yang dinamakan sebagai Intel Iris.

Penggunaan processor ini membolehkan pengguna mendapatkan pengalaman penggunaan yang lancar baik untuk menonton filem, editing dan sebagainya serta turut membantu menawarkan warna yang tepat untuk tontonan pengguna.

Penyertaan RAM 16GB DDR4 beserta SSD 512GB pastinya membuatkan kerja seharian anda dapat diselesaikan dengan lancar tanpa masalah. Ruang storan yang besar sudah pasti menjadi advantage buat mereka yang kerap menyimpan data dalam saiz yang besar.

Sebuah lagi perkara yang menarik perhatian kami menerusi model kami pastinya penyertaan pengimbas cap jari sekaligus memudahkan pengguna unlock komputer riba mereka. Penawaran pop-up camera yang tersembunyi juga antara yang membuatkan model ini tampil moden di samping menjaga sekuriti pengguna.

Selain itu, HUAWEI MateBook D15 turut disertakan dengan port USB-2.0, USB 3.2, USB-C, HDMI beserta palam pengecasan USB-C 65W. Dalam erti kata lain, anda boleh menggunakan palam pengecasan USB-C daripada telefon pintar anda untuk mengecas HUAWEI MateBook D15

Mengulas dari segi harga, HUAWEI MateBook D15 sedia ditawarkan dengan harga RM3,899. Para pengguna juga turut ditawarkan dengan free gift istimewa daripada HUAWEI.

Sekiranya anda mahukan pilihan model dengan harga yang sedikit rendah, HUAWEI MateBook D15 menggunakan processor Intel Core i5 UHD sedia ditawarkan pada harga RM3,299.

Berdasarkan harga yang ditawarkan, boleh dikatakan HUAWEI MateBook D15 merupakan pilihan yang berbaloi. Pengguna bukan sahaja dapat komputer riba yang kompak dan nipis untuk memudahkan untuk dibawa kemana-mana malah spesifikanya yang serba baharu pastinya membantu meningkatkan produktiviti anda.

Model ini pastinya menjadi pilihan peminat HUAWEI di mana ia dapat disambungkan kepada telefon pintar HUAWEI menerusi HUAWEI ecosystem. Buat anda yang berminat untuk mengetahui lebih lanjut atau mahu mendapatkan HUAWEI MateBook D15, anda boleh dapatkannya dengan klik di sini.

HUAWEI sedia menawarkan spesifikasi yang lebih menarik menerusi siri MateBook 2021. Ketahui juga model TV keluaran HUAWEI iaitu Vision S Series yang hadir dengan pelbagai ciri menarik.

Tawarkan Spesifikasi Yang Lebih Baik, HUAWEI Bakal Perkenalkan Siri MateBook 2021

Model TV Vision S Series Muncul Sebagai Produk Terbaru Dalam Ekosistem IoT HUAWEI


Huawei Tawarkan Matebook Dengan Harga 75% Lebih Rendah

Huawei sekali lagi hadir dengan kejutan. Pada kali ini, Huawei menawarkan Huawei Matebook yang hadir dengan spesifikasi canggih dengan harga yang tidak masuk akal pada kami.

Menyertakan processor Intel Core m5 generasi keenam, RAM 8 GB serta 256 GB SSD dan beroperasi menggunakan Windows 10, Huawei Matebook ditawarkan pada harga RM5,399. Bersempena dengan juai flash sale yang dijalankan melalui laman Vmall, anda berpeluang mendapatkan Huawei Matebook dengan harga 75% lebih rendah iaitu RM1,599 termasuk aksesori.

Nak tahu apa yang lebih menarik, para pembeli turut ditawarkan dengan MatePen dan Matedock yang bernilai RM768. Kebolehan untuk menjalankan laptop mode dan tablet mode antara yang membuatkan Huawei Matebook istimewa disamping penawaran spesifikasi yang memukau.

Buat anda yang berminat, kami sarankan untuk anda bersedia dengan lebih awal kerana dikhuatiri Huawei Matebook bakal menjadi milik orang lain.

Menyoal dari segi harga dan spesifikasi yang ditawarkan, sememangnya Huawei berjaya membuatkan orang ramai teruja dengan penawaran sehingag 75%. Sangat berbaloi-baloi untuk anda dapatkan dengan penawaran Matedock dan Matepen. Pembelian Huawei Matebook bakal dibuka pada 3 petang esok dan anda boleh dapatkannya di laman web Vmall.


Huawei MatePad Pro Bakal Dilancarkan Di Malaysia Tidak Lama Lagi

Huawei Malaysia pada hari ini telah mengumumkan dimana mereka akan menawarkan tablet terbaru mereka iaitu MatePad Pro tidak lama lagi.

Dari segi spesifikasi, Huawei MatePad Pro berjaya menawarkan spesifikasi yang tinggi khusus buat para pengguna yang dahagakan kuasa pemprosesan yang hebat. Model ini dikuasakan dengan skrin 10.8-inci dengan paparan 2K QHD.

Processor yang digunakan Huawei MatePad Pro adalah Kirin 990 dan digandingkan dengan RAM 8GB RAM beserta ruang storan 256GB. Model ini turut disertakan dengan bateri berkapsiti 7,250mAh beserta sokongan pengecasan pantas 40W. Turut hadir bersama model ini adalah sokongan aksesori papan kekunci bagi meningkatkan produktiviti pengguna.

Setakat ini masih belum diketahui tarikh pelancaran rasmi serta harga yang bakal ditawarkan buat Huawei MatePad Pro. Sama-sama kita nantikan pengumuman rasmi daripada pihak Huawei Malaysia.

Huawei sebelum ini turut melancarkan tiga model telefon pintar terbaru mereka dibawh siri P40 secara rasmi. Turut dikongsikan, model penuh inovasi mereka iaitu Huawei Mate XS yang bakal ditawarkan dengan harga RM11,111.

Huawei Lancarkan Tiga Model Dibawah Siri P40 Secara Rasmi

Huawei Mate XS, Telefon Pintar Boleh Lipat 5G Bakal Ditawarkan Dengan Harga RM11,111


HUAWEI MatePad Pro, Tablet Khas Buat Golongan Profesional Dengan Penggunaan Harmony OS 2

Bersempena dengan musim Perintah Kawalan Pergerakan (PKP) yang berlangsung, pastinya orang ramai memerlukan sebuah peranti yang mampu menyiapkan tugas harian dengan mudah serta mampu menjadi peneman untuk berhibur dan sebagainya.

Mendapatkan tablet pastinya pilihan yang ideal. Bukan sahaja mudah digunakan, malah teknologi yang tersedia pada tablet masa kini pastinya memudahkan untuk multitask mahupun membawanya ke mana-mana sahaja. Dalam pada itu, kami yakin pasti ramai antara anda yang mempunyai dilema dalam memilih tablet yang sesuai dan berbaloi.

Menerusi pencarian kami, tablet terbaru daripada HUAWEI iaitu MatePad Pro sedia menawarkan apa yang diperlukan para pengguna. Bukan sahaja berkuasa tinggi, tablet ini turut dilengkapkan dengan rekaan yang menarik, teknologi yang hebat serta harga yang berbaloi.

HUAWEI MatePad Pro merupakan sebuah tablet daripada jenama ini yang baru sahaja dilancarkan pada bulan ini. Sesuai dengan namanya, model ini dikhususkan buat golongan profesional yang mahukan prestasi yang hebat pada sesebuah tablet. Berikut merupakan antara perkara yang menarik perhatian kami mengenai HUAWEI MatePad Pro.

Dalam mendapatkan sesebuah tablet, pastinya kualiti dan saiz skrin antara yang diutamakan. Hal ini berikutan skrin merupakan komponen utama yang menjadi perhatian setiap kali digunakan.

HUAWEI pada kali ini sedia menawarkan yang terbaik buat para pengguna menerusi skrin 12.6-inci OLED FullView Display. Menariknya mengenai skrin ini disamping paparan yang memukau, HUAWEI MatePad Pro disertakan dengan bezel senipis 5.6mm sekaligus menjadikan HUAWEI MatePad Pro sebagai antara tablet dengan paparan terbesar meliputi 90% bahagian hadapan.

Dalam erti kata lain, anda tidak lagi mengalami masalah terganggu dengan masalah bezel yang tebal sewaktu menjalankan kerja atau menonton rancangan kesukaan anda.

HUAWEI pada kali ini turut menawarkan M-Pencil bersama pembelian tablet ini di mana anda boleh gunakannya untuk menulis dan melukis pada MatePad Pro dengan mudah.

Selain itu, pengguna tidak lagi perlu berbelanja besar dalam mendapatkan HUAWEI Smart Magnetic Keyboard di mana HUAWEI turut menawarkannya bersama. Rekaan keyboard ini yang nipis dan melekat pada MatePad Pro memudahkan pengguna untuk menaip dan menyiapkan tugas harian.

Model ini turut dilengkapkan dengan tiga kamera belakang terdiri daripada kamera utama 13-megapixel, 8-megapixel ultrawide dan TOF 3D. Anda juga berpeluang merakam video dengan resolusi 4K pad 30fps. Selain itu, kamera hadapan model ini ditawarkan sensor 8-megapixel.

Model ini ditawarkan dengan dua warna berbeza iaitu Olive Green dan Matte Grey. Sebuah idea yang unik dalam menawarkan warna yang tidak begitu menonjol namun masih mampu membuatkan MatePad Pro tampil premium.

Seperti namanya, model Pro pada ini merujuk kepada fungsi dan spesifikasi yang mampu menawarkan prestasi yang hebat. HUAWEI MatePad Pro dilengkapkan dengan processor Kirin 9000E dan dibantu bersama RAM 8GB.

Penggunaan processor ini membuatkan para pengguna untuk tidak lagi mengalami masalah dalam menyiapkan tugasan atau bermain game dalam kualiti tertinggi.

Model ini dilengkapkan dengan bateri yang bersaiz 10,050mAh. Digandingkan bersama processor penuh efisien Kirin 9000E beserta fungsi power-saving yang tersedia pada HarmonyOS 2, MatePad Pro berpeluang digunakan untuk menonton filem dengan kualiti 1080p selama 14 jam manakal standby time bagi model ini pula adalah 17 hari.

MatePad Pro juga turut ditawarkan dengan pengecasan 40W HUAWEI SuperCharge yang memerlukan pengguna tempoh 2 jam dan 10 minit. Fungsi lain seperti reverse charging dan wireless charging antara yang turut ditawarkan bersama. Menarik bukan?

HarmonyOS merupakan sistem operasi baharu yang mampu dijalankan pada pelbagai peranti HUAWEI. Dilabel sebagai All as One, sistem operasi ini dilaporkan mampu dijalankan pada peranti telefon pintar dengan RAM 4GB dan ke atas.

Model ini muncul sebagai peranti pertama HUAWEI yang menggunakan Harmony OS 2. Menerusi sistem operasi terbaru ini, HUAWEI nampaknya turut menawarkan beberapa perubahan menarik buat para pengguna.

Fungsi terbaru yang ditawarkan serta menarik perhatian kami sudah pastinya Multi-Screen Collaboration di mana anda boleh sync kerja anda pada MatePad Pro secara terus kepada komputer riba HUAWEI.

Penggunaan M-Pencil bersama pastinya membuatkan kerja anda melibatkan menulis atau melukis menjadi lebih produktif. Ketahui lebih lanjut mengenai Harmony OS 2 dengan klik di sini.

HUAWEI MatePad Pro ditawarkan dengan harga RM3,999. Sekilas pandang harga yang ditawarkan mungkin agak tinggi. Namun apa yang menariknya, HUAWEI sedia menawarkan beberapa aksesori lain bersama seperti HUAWEI M-Pencil, HUAWEI Smart Magnetic Keyboard dan HUAWEI Classic Backpack.

Para pengguna turut ditawarkan dengan HUAWEI Video VIP Access selama satu bulan dan 6 bulan TVOD Pass beserta HUAWEI Cloud Storage 500GB selama 3 bulan.

Kesemua tawaran bernilai RM1,747 ini sedia untuk dimiliki secara percuma buat para pembeli membuatkan pembelian HUAWEI MatePad Pro merupakan pilihan yang baik dan berbaloi.

Pra-tempahan bagi model ini sedia dibuka bermula 10 hingga 17 Jun 2021. Sekiranya anda dambakan sebuah tablet skrin yang memukau, prestasi yang hebat dan dikuasakan oleh HarmonyOS 2, HUAWEI MatePad Pro antara tablet boleh anda pertimbangkan.

Ketahui lebih lanjut mengenai komputer riba HUAWEI MateBook D15 yang hadir dengan ciri terkini memenuhi keperluan pengguna.

HUAWEI MateBook D15, Komputer Riba Dengan Ciri Terkini Memenuhi Keperluan Pengguna

Pra-Tempahan Siri HUAWEI MateBook 2021 Sedia Dibuka Dengan Harga RM3,299


HUAWEI MateView, Monitor 4K Penuh Gaya Dan Praktikal Untuk Bekerja

HUAWEI baru-baru ini telah melebar jaringan produk mereka dengan menawarkan monitor tersendiri menerusi model HUAWEI MateView.

Menerusi HUAWEI MateView, model ini hadir dengan saiz skrin 27-inci serta mampu menyokong resolusi sehingga 4K. Penawaran fungsi Smart Switch antara yang membuatkan monitor ini unik.

Nak tahu lebih lanjut mengenai HUAWEI MateView? Ayuh tonton review penuh daripada Izatt.


Huawei Melancarkan Nova 3 Dan 3i Untuk Pasaran Malaysia

Huawei baru-baru ini telah melancarkan dua model terbaharu model pertengahan telefon pintar iaitu Huawei model Nova 3 dan Nova 3i. Majlis perasmian ini berlangsung di Lightbox, Sungai Buloh Malaysia. Untuk model kali Huawei telah memperkenalkan empat variasi pilihan warna untuk peminat jenama ini.

Nova 3 merupakan peranti utama untuk siri pertengahan ini telah menggunakan cip HiSilicon Kirin 970 yang merupakan processor berkuasa keluaran Huawei Manakala Nova 3i menggunakan telefon pintar pertama jenama Huawei yang menggunakan cipset HiSilicon Kirin 710.

Kedua-dua model ini daripada segi luaran hadir dengan rekaan yang hampir sama. Nova 3 didatangkan skrin 6.3 inci IPS LCD FHD+ memori sebesar 6GB RAM dan storan 128GB RAM. Ia juga terdapat sokongan mikro-SD sehingga 256GB.

Huawei Mengekalkan fungsi Dwi-kamera utama pada bahagian belakang menggunakan sensor 16+24 Megapixel f/1.8+f/1.8 manakala kamera swafoto pula menggabungkan 24+2 Megapixel f/2.0. Baterinya juga lebih besar, 3,750mAh dan menyokong pengecas pantas 9V/2A melalui USB-C.

Untuk Nova 3i pula didatangkan dengan RAM sebanyak 4GB dan storan dalaman 128GB. Spesifikasi skrinnya semua sama, 6.3-inci, FHD+, 19.5:9 dan takuk besar di pada telefon ini. Walaubagaimanapu, model ini hadir dengan kapasiti bateri yang sedikit kecil iaitu 3,340mAh dan ia tidak menyokong pengecas pantas.

Untuk kamera pula Nova 3i juga memiliki empat kamera, tetapi spesifikasi berbeza. Di belakang, ia adalah gabungan sensor 16MP+2MP. Di depan pula, 24MP+2MP ia lebih mengfokuskan kepada peminat swafoto. Kedua-dua model ini didatangkan dengan fungsi seumpama animoji iaitu 3D Qmoji.

Huawei Malaysia menawarkan harga untuk Nova 3 RM1,899 sebuah dan ia dijual pada 17 Ogos manakala Huawei Nova 3i pula ditawarkan pada harga RM1,249 bermula 28 Julai.


Huawei Melancarkan P20 Pro Yang Hadir Dengan Tri-Kamera

Menyebut tentang P-series Huawei pastinya ramai yang cukup kenal dengan smartphone Huawei yang disertakan dengan teknologi kolaborasi Leica. Pada hari ini, jenama ini telah mengumumkan model terbaru daripada siri ini iaitu Huawei P20 dan P20 Pro.

Seperti model-model sebelum ini, Huawei pastinya mengumumkan inovasi terbaru melalui siri ini. Pada kali ini, sebuah kali inovasi terbaru telah diumumkan.

Menariknya pada model P20 dan P20 Pro adalah masing-masing telah disertakan dengan notch pada bahagian atas skrin. Dalam pada itu, notch yang disediakan tampak lebih kecil jika dibandingkan bersama Apple iPhone X. Selain itu, P20 Pro turut menjadi model smartphone pertama di dunia yang mempunyai teknologi terbaru.

Pada model kali ini, Huawei telah memilih untuk menggunakan processor Kirin 970 dan dipadankan bersama RAM 4 GB. Huawei P20 disertakan dengan skrin 5.8-inci manakala P20 Pro mempunyai skrin bersaiz 6.1-inci.

Berbincang mengenai P-Series pastinya teknologi kamera antara yang dinantikan para pengguna. Pada kali ini, Huawei telah memperkenalkan inovasi terbaru pada model Huawei P20 Pro dengan kehadiran tiga kamera dibahagian belakang sekaligus menjadikan model ini sebagai model pertama di dunia yang menyertakannya.

Nak tahu apa yang lebih menarik? Huawei P20 Pro turut dilengkapkan dengan gabungan lensa 40-megapixel RGB, 20-megapixel monokrom serta 8-megapixel khusus untuk mengambil gambar jarak jauh.

Buat model Huawei P20, model ini disertakan dengan dwi-kamera 20-megapixel dan 12-megapixel. Masing-masing disertakan dengan kamera 24-megapixel dibahagian hadapan khusus untuk berswafoto.

Disebalik pengumuman yang dibuat, pengguna di Malaysia nampaknya perlu menanti sehingga 3 April sebelum mengetahui harga rasmi Huawei P20 buat pasaran Malaysia sempena pelancaran rasmi model flagship terbaru daripada Huawei ini.

Berdasarkan spesifikasi yang diumumkan, kami yakin smartphone ini bakal menjadi rebutan ramai sepertimana model-model siri ini sebelum ini. Adakah penyediaan tri-kamera bakal menjadi fenomena pada tahun ini?


Tinggalkan Android, Huawei Mungkin Beralih Kepada Harmony OS?

Umum tahu sejak Amerika Syarikat melangsungkan perang dingin dengan China, jenama Huawei antara yang menjadi mangsa melalui sekatan kepada servis Google buat peranti keluaran Android.

Sekatan yang dibuat nampaknya telah berlarutan lebih setahun sehinggakan timbul ura-ura dimana Huawei selaku jenama pengeluar telefon pintar popular mungkin akan berhenti mengeluarkan produk terbaharu.

Menerusi ura-ura daripada Tencent News, Huawei mungkin akan terus mengeluarkan telefon pintar baharu namun tidak lagi bergantung kepada ekosistem Google. Dalam erti kata lain, Huawei bakal beralih kepada sistem operasi ciptaan mereka iaitu HongMeng atau dikenali sebagai Harmony OS untuk pasaran global.

Pembangunan sistem operasi ini difahamkan sedang dalam proses dan bakal menelan belanja sebanyak ratusan juta untuk memastikan sistem operasi ini setanding dengan Android.

Mengulas mengenai penawaran sistem operasi terbaru ini, Huawei dijangka bakal memperkenalkannya seawal tahun 2021 namun masih belum disahkan setakat ini.

Persoalannya, adakah orang ramai khususnya peminat Huawei sedia untuk tinggalkan ekosistem Google untuk beralih dan mencuba sistem operasi baharu daripada Huawei selepas ini?

Sekiranya anda sedang mencari gadget untuk kelengkapan sukan anda, Huawei Watch Fit dan Freelace Pro antara yang perlu anda dapatkan.

HUAWEI WATCH FIT Dan FreeLace Pro, Dua Gadget Terbaru Yang Anda Perlu Dapatkan Untuk Melengkapkan Aktiviti Sukan Anda

Huawei Dijangka Akan Berhenti Mengeluarkan Telefon Pintar


5 Aktiviti Klasik Yang Boleh Anda Cuba Bagi Mengeratkan Lagi Hubungan Kekeluargaan

Kumpul bersama ahli keluarga menjadi lebih indah apabila dapat memanfaatkan masa dengan pelbagai aktiviti yang menarik dan menyeronokkan sama ada di rumah atau tempat peranginan. Memandangkan tahun ini ramai merancang untuk berjimat, jadi saya nak kongsikan ini dengan anda.

Saya percaya 5 aktiviti mudah yang boleh dilakukan bersama ini baik untuk merapatkan lagi hubungan kekeluargaan di rumah. Saya juga kategorikan aktiviti-aktiviti ini sebagai klasik aka evergreen sebab ia relevan daripada saya kecil sampai dewasa kini.

Pastinya aktiviti ini bakal mengeluarkan peluh seisi keluarga. Semua bekerjasama membersihkan kawasan dalam dan luar rumah. Bahagi-bahagikan tugas, sama-sama ringankan kerja rumah. Puas hati apabila ibu bapa tersenyum gembira melihat rumah cantik berseri. Lagi syok, buat kejutan dekorasi untuk orang tua kita.

Ini aktiviti kegemaran famili saya. Selalu buat BBQ apabila balik kampung di Kelantan. Aktiviti ini bagus kerana boleh memasak dan makan bersama yang secara tak langsung dapat mengeratkan hubungan antara ahli keluarga terutama apabila masing-masing tinggal berjauhan kerana kerjaya atau pengajian. Waktu inilah setiap ahli keluarga boleh bekerjasama membakar daging dan ayam, menyediakan sos perapan dan pencicah, menyiapkan tempat makan, membeli barang basah, membasuh dan mengemas. Boleh juga buat gaya potluck. Best!

Tonton filem beramai-ramai bersama keluarga di rumah bagaikan mencipta momen menonton di panggung wayang. Bertambah seronok apabila filem atau drama yang ditayangkan itu dapat menepati citarasa seisi famili. Sebut tentang citarasa, saya teringat minggu lepas berjaya tonton 3 filem Malaysia lakonan Maya Karin iaitu Nota, Sejoli dan Pisau Cukur bersama ayah dan mama. Ketiga-tiga filem menepati citarasa dan mencapai “piawai” ayah sehingga mendapat pujian. Yeay! I’m happy.

Permainan seperti Uno, Monopoly, Scrabble atau menyusun jigsaw puzzle boleh juga dijadikan salah satu aktiviti keluarga. Ia bukan sahaja dapat merapatkan hubungan, malah boleh tambah ilmu dan memupuk kesabaran juga. Tambahan pula tak perlu banyak persediaan atau ruang, tak perlu risau akan hujan atau panas. Boleh saja dilakukan di ruang tamu rumah. Pasti meriah dan kecoh terutama saat nak hampir menang gitu. Hehe.

Ini antara kunci kebahagiaan keluarga. Jika diamalkan solat bersama famili pasti berasa tenang di hati. Apatah lagi selepas solat, ada pula sesi tazkirah dan tadarus al-Quran. Apabila dah biasa dengan suasana sebegini, pasti rindu mahukannya lagi.

5 cara di atas hanyalah cadangan. Anda boleh merancang aktiviti yang lebih dekat dengan ahli keluarga. Bagi saya, silaturrahim patut dijaga baik-baik dengan penuh kasih sayang, lembut, saling menghormati dan ambil berat. Sayang melihat hubungan kekeluargaan jadi rengang apabila ibu bapa sudah tiada. Selagi ada peluang, semaikan rasa cinta pada keluarga yang dianugerahkan Tuhan ini.

Kongsikan artikel ini dengan ahli keluarga. Semoga bermanfaat!


Huawei Nova 2i Sedia Ditawarkan Dengan Harga RM200 Lebih Rendah

Huawei Nova 2i, smartphone midrange pilihan kami bagi tahun 2017 kini berjaya ditawarkan dengan harga yang lebih rendah. Jika sebelum ini smartphone ini ditawarkan dengan harga RM1,299, kini anda boleh dapatkannya dengan harga RM1,099 sahaja.

Dari segi spesifikasi, Huawei Nova 2i disertakan dengan processor Kirin 659 dan dikuasakan dengan RAM 4 GB. Ruang storan yang ditawarkan adalah 64 GB dan disokong dengan penyertaan MicroSD sehingga 256 GB.

Apa yang menarik perhatian kami mengenai smartphone ini adalah pembaharuan yang baru sahaja dikemaskini Huawei dengan penambahan ciri face unlock. Selain itu, penyertaan dwi-kamera di bahagian hadapan dan belakang smartphone ini antara yang membuatkan Nova 2i tampil unik di dalam kategori smartphone midrange.

Melihat kepada harga terbaru yang ditawarkan Huawei Malaysia, mendapatkan smartphone ini nampaknya merupakan pilihan yang berbaloi sekiranya anda mempunyai budget sekitar RM1200 dan kebawah untuk dalam mendapatkan smartphone berbaloi.

Buat anda yang berminat untuk mendapatkan Huawei Nova 2i secara atas talian, anda boleh dapatkannya di sini dengan hadiah percuma bernilai RM599. Sebelum membuat keputusan untuk mendapatkan Huawei Nova 2i, pastikan anda membaca ulasan penuh kami mengenai model ini di sini.


Huawei Nova 2i, Smartphone Kelas Pertengahan Terbaik Pilihan Vocket

Sepanjang 2017 dapat dilihat smartphone kelas pertengahan semakin menunjuk kemajuan dan mula mempunyai ciri seakan smartphone flagship. Untuk pengetahuan anda, smartphone kelas pertengahan merujuk kepada smartphone yang ditawarkan pada harga sekitar RM800 sehingga RM1,500.

Salah satu model yang berjaya membuatkan orang ramai teruja dan berjaya dikelaskan sebagai antara smartphone kelas pertengahan terbaik 2017 adalah Huawei Nova 2i. Model ini berjaya menawarkan pengalaman yang menarik, ciri yang futuristik dan penawaran dwi-kamera pada bahagian hadapan dan juga belakang.

Kami sempat mencuba model ini dan ternyata Huawei Nova 2i tidak mengecewakan pembeli berdasarkan tanda harga RM1,299. Berikut merupakan review penuh Vocket berkenaan Huawei Nova 2i.

Melihat daripada rekabentuk Huawei Nova 2i, model ini sama sekali tidak nampak seperti sebuah smartphone kelas pertengahan. Penawaran skrin bezelless dan warna yang sangat terang antara yang aspek yang membuat kami teruja saat pertama kami menggunakan smartphone ini.

Telahan kami tidak salah setelah kami bertanya kepada orang ramai dan rata-rata berpendapat smartphone ini dijual dengan harga melebihi RM1,299. Rekaannya yang slim dan perletakan pengimbas cap jari dibahagian belakang antara yang membuatkan smartphone ini selesa untuk dipegang.

Sepanjang penggunaan kami menggunakan Nova 2i, kami tidak mengalami sebarang masalah melayari aplikasi media sosial seperti Facebook dan Instagram. Bermain game menggunakan model ini juga tidak menjadi masalah. Malah pengalaman bermain game akan lebih rancak dengan penyertaan skrin bezelless.

Tiba masanya untuk kami membincangkan fungsi yang paling dinanti-nantikan pengguna yang berminat untuk mendapatkan Huawei Nova 2i. Seperti yang anda ketahui, model ini dikeluarkan Huawei dengan empat kamera dimana dua kamera disertakan dibahagian hadapan dan dua lagi di bahagian belakang.

Tujuan model ini disertakan dengan empat kamera tidak lain dan tidak bukan bagi membolehkan pengguna mendapatkan gambar dengan efek bokeh. Menggunakan kamera Huawei Nova 2i anda tidak akan merasakan seolah menggunakan smartphone bernilai RM1,299.

Kamera belakang Nova 2i disertakan dengan kamera 16-megapixel manakala bahagian hadapan tidak kurang hebatnya dengan penyertaan kamera 13-megapixel. Gambar yang dihasilkan juga sangat baik dan lebih tinggi daripada jangkaan kami model mid-range. Pengguna turut berpeluang untuk melaraskan efek bokeh melalui setiap gambar yang diambil.

Meskipun model ini tidak ditawarkan dengan teknologi Leica seperti model flagship Huawei, efek bokeh yang dihasilkan boleh dikatakan agak realistik dan menarik untuk dicuba. Berikut merupakan sampel gambar yang diambil menggunakan Huawei Nova 2i.

Bermula 30 Januari 2018 ini, pengguna Huawei Nova 2i berpeluang mendapat dua ciri tambahan terbaru. Melalui kemaskini terbaru ini, para pengguna berpeluang unlock Nova 2i anda hanya menggunakan wajah sepertimana Apple iPhone X.

Sesuai smartphone yang dikeluarkan dengan ciri selfie menarik, Huawei turut menawarkan AR Lens. Melalui fungsi ini pengguna berpeluang untuk swafoto berlatar belakang beberapa lokasi menarik seperti Paris, London dan Sydney. Cool bukan?

Harga yang diumumkan buat Huawei Nova 2i adalah RM1,299. Harga yang tidak terlalu rendah dan tidak terlalu tinggi bagi sesebuah smartphone. Dengan harga yang ditawarkan anda akan menerima sebuah smartphone dengan skrin bezelless yang cantik serta 4 kamera untuk memudahkan anda mendapatkan efek bokeh dengan mudah. Pada kami ianya sangat berbaloi.

Prestasi yang ditawarkan juga cukup baik ditambah pula dengan ciri face unlock yang bakal hadir tidak lama lagi. Berdasarkan penggunaan kami, kami sangat berpuas hati dengan apa yang ditawarkan Nova 2i. Bagi smartphone dibawah RM1,300, kami memilih Huawei Nova 2i sebagai smartphone terbaik anda boleh dapatkan.

Anda boleh klik di sini untuk mendapatkan Huawei Nova 2i yang disertakan dengan beberapa free gift menarik bernilai RM199. Sekiranya anda seorang pengguna yang tidak kerap mengambil gambar dan tidak kisah efek bokeh, mendapatkan Huawei Honor 7x antara yang pilihan yang baik dengan penawaran spesifikasi yang hampir sama.


Huawei P11 Mungkin Akan Dikeluarkan Dengan Tiga Kamera 40-Megapixel Dibahagian Belakang

Seperti baru sahaja teknologi dwi-kamera dibahagian belakang diperkenalkan dan nampaknya Huawei mahu menjadi trendsetter dengan memperkenalkan smartphone dengan tiga kamera di bahagian belakang.

Berdasarkan sumber daripada Evan Bless, P-Series daripada Huawei bakal diteruskan seawal tahun hadapan dengan pengeluaran model terbaru iaitu Huawei P11. Melalui perkongsian yang dibuat, Huawei dijangka menjadi smartphone pertama yang menyertakan lima kamera pada sebuah smartphone iaitu tiga dibahagian belakang dan dua dibahagian hadapan.

Sekiranya ura-ura ini tidak cukup membuat anda kagum, Huawei bakal turut menggunakan kamera 40-megapixel dibahagian belakang bagi menawarkan kualiti gambar yang terbaik buat para pengguna.

Bagi kamera bahagian hadapan pula Huawei P11 bakal diperkemaskan lagi dengan penyertaan kamera 24-megapixel khusus buat swafoto. Jelas hasrat Huawei mennjadi yang terbaik dalam industri kamera smartphone bakal diteruskan melalui model terbaru ini dengan bantuan Leica. Sama-sama kita nantikan model terbaru Huawei P11 yang bakal dilancarkan beberapa bulan lagi daripada sekarang.


Huawei P20 Mula Dijual Jumaat Ini Dengan Harga RM2,599

Berjaya menjadi fenomena melalui kolaborasi kamera bersama Leica, smartphone Huawei semakin menjadi pilihan pengguna khususnya di Malaysia. Terbaru Huawei telah melancarkan Huawei P20 dan P20 Pro.

Smartphone yang dilancarkan pada minggu lalu akhirnya berjaya mendapat tanda harga buat pasaran Malaysia apabila Huawei Malaysia telah mula melancarnya pada hari ini.

Menariknya pada model P20 dan P20 Pro adalah masing-masing telah disertakan dengan notch pada bahagian atas skrin. Selain itu, P20 Pro turut menjadi model smartphone pertama di dunia yang mempunyai teknologi terbaru.

Pada model kali ini, Huawei telah memilih untuk menggunakan processor Kirin 970 dan dipadankan bersama RAM 4 GB. Huawei P20 disertakan dengan skrin 5.8-inci manakala P20 Pro mempunyai skrin bersaiz 6.1-inci. Kedua-dua model ini ditawarkan dengan saiz storan 128 GB.

Nak tahu apa yang lebih menarik? Huawei P20 Pro turut dilengkapkan dengan gabungan lensa 40-megapixel RGB, 20-megapixel monokrom serta 8-megapixel khusus untuk mengambil gambar jarak jauh.

Buat model Huawei P20, model ini disertakan dengan dwi-kamera 20-megapixel dan 12-megapixel. Masing-masing disertakan dengan kamera 24-megapixel dibahagian hadapan khusus untuk berswafoto.

Kami yakin ramai daripada sudah cukup tahu dengan potensi dengan spesifikasi yang power pada kedua-dua smartphone ini. Akhirnya tanda harga bagi Huawei P20 dan P20 Pro terjawab pada hari ini oleh Huawei Malaysia.

Huawei P20 bakal mula dijual dengan harga RM2,599 manakala Huawei P20 Pro hadir dengan tanda harga RM3,299. Anda boleh mendapatakan kedua-dua smartphone ini bermula jumaat ini pada 6 April 2018.

Buat anda yang mencari smartphone dengan kualiti terbaik, Huawei P20 Pro adalah jawapannya selepas menunjukkan prestasi yang cemerlang berbanding beberapa model daripada jenama yang lain.

Anda juga boleh sertai P20 Roadshow yang bakal diadakan di Blue Concourse, Sunway Pyramid bermula 6 hingga 8 April ini dimana anda berpeluang mendapatkan model terbaru Huawei ini beserta free gift bernilai RM999. Berbaloi bukan?

Baca lagi: Huawei P20 Pro Dinobatkan Sebagai Smartphone Dengan Kamera Terbaik


Huawei P20 Pro Dinobatkan Sebagai Smartphone Dengan Kamera Terbaik

Berjaya dengan kolaborasi bersama Leica melalui model-model sebelum ini, Huawei pada hari ini telah meneruskan keluaran P-series dengan melancarkan Huawei P20 dan P20 Pro. Kedua-dua model ini merupakan smartphone flagship daripada Huawei serta memberi fokus pada bahagian kamera.

Apa yang menarik perhatian pengguna sudah pastinya Huawei P20 Pro yang dilancarkan dengan penyertaan tiga kamera di bahagian belakang. Lebih menarik, model ini turut disertakan dengan lensa bersaiz 40-megapixel. Untuk kamera hadapan pula Huawei P20 Pro hadir dengan dwi-kamera 24-megapixel.

Mengulas dari segi kualiti, Huawei P20 Pro nyata bukan sekadar gimik selepas berjaya dinobatkan oleh DxOMark sebagai smartphone dengan kamera terbaik mengalahkan Samsung Galaxy S9 Plus dan Apple iPhone X. Berikut merupakan sampel gambar yang diambil menggunkan Huawei P20 Pro.

Sekiranya anda seorang yang berminat dengan mobile photography, Huawei P20 Pro pastinya antara yang menjadi pilihan berdasarkan kualiti yang ditawarkan.

Sama-sama kita nantikan pada 3 April ini untuk mengetahui harga Huawei P20 dan P20 Pro bagi pasaran Malaysia. Adakah anda berminat untuk menjadi yang terawal mendapatkanya?


Huawei P20 Pro Twilight Bakal Tiba Di Malaysia Lebih Awal

Huawei Malaysia pada hari ini melancarkan warna Twilight sebagai salah satu pilihan kepada bakal pembeli yang masih tercari-cari telefon pintar yang disertakan dengan kamera yang padu.

Kemampuan tiga lensa Leica Huawei tidak dapat disangkal lagi kehebatannya dalam menghasilkan gambar yang cool dan sangat instagramable. Warna ini akan masuk di pasaran Malaysia pada 4 Jun nanti.

Namun hanya 500 unit terhad Huawei P20 Pro Twilight akan terjual sebulan lebih awal daripada tarikh pelancaran rasmi di Malaysia iaitu pada 4 Mei ini di stor Huawei Pavilion. Kepada anda yang sudah tidak sabar lagi untuk melihat warna Twilight yang begitu cantik, anda boleh layari laman web Huawei Malaysia.


Huawei P30 Pro Bakal Hadir Dengan Empat Kamera Dan RAM 12GB

Selepas pelancaran Huawei Mate 20, jenama ini nampaknya mula mengalihkan fokus mereka dengan melancarkan model terbaru daripada siri-P melalui model Huawei P30.

Melalui ura-ura daripada PhoneArena, Huawei nampaknya terus komited untuk menjadi model telefon pintar terhebat baik dari segi spesifikasi mahupun kualiti kameranya.

Dari segi spesifikasi, Huawei bakal menyertakan processor terbaru daripada Kirin serta bakal dibantu dengan saiz RAM yang besar. Difahamkan model P30 bakal hadir dengan RAM 8GB manakala model P30 Pro pula bakal hadir dengan saiz RAM sehingga 12GB.

Dalam usaha untuk menawarkan kualiti skrin yang lebih menarik, Huawei nampaknya bakal menggunakan paparan OLED untuk kedua-dua model ini. Seterusnya, saiz skrin P30 dan P30 Pro bakal mengikut saiz skrin iPhone XR dan XS Max iaitu 6.1-inci dan 6.5-inci.

Berjaya menduduki tangga tertinggi dalam kedudukan kualiti kamera daripada DxOMark bukan alasan untuk Huawei tidak meningkatkan kualiti kameranya. Melalui model yang bakal dilancarkan ini, Huawei dikatakan bakal menyertakan empat kamera pada bahagian belakang pada P30 Pro dimana kamera utama dilengkapkan dengan lensa 38-Megapixel. Huawei P30 pula bakal hadir dengan tiga kamera utama.

Sama-sama kita nantikan pelancaran model P30 dan P30 Pro yang bakal dilancarkan sekitar bulan April ini. Buat anda yang sedang menantikan telefon pintar berspesifikasi tinggi dengan penyertaan kamera terhebat, model ini pastinya berada di dalam penantian anda.


Huawei P30 Pro Dinobatkan Sebagai Telefon Pintar Dengan Kamera Terbaik

Berjaya dengan kolaborasi bersama Leica melalui model-model sebelum ini, Huawei pada hari ini telah meneruskan keluaran P-series dengan melancarkan Huawei P30 dan P30 Pro. Kedua-dua model ini merupakan smartphone flagship daripada Huawei serta memberi fokus pada bahagian kamera.

Apa yang menarik perhatian pengguna sudah pastinya Huawei P30 Pro yang dilancarkan dengan penyertaan empat kamera di bahagian belakang. Lebih menarik, model ini hadir dengan kamera 40-megapixel, 20-megapixel dan 8-megapixel. Turut disertakan bersama adalah lensa TOF dan juga kamera hadapan 32-megapixel.

Melihat kepada prestasi kamera Huawei sejak tiga terakhir ini, keputusan yang ditampilkan DxOMark tidak mengejutkan ramai apabila Huawei P30 Pro berjaya menjadi telefon pintar dengan kamera terbaik mengalahkan Huawei Mate 20 Pro dengan skor 112.

Melalui model terbaru ini, Huawei nampaknya mahu memberi penekanan kepada pencahayaan dan keupayaan untuk mengambil gambar pada jarak yang jauh. Mana tidaknya, melalui kamera periscope pada Huawei P30 Pro membolehkan model ini mengambil gambar dengan baik dengan jarak 50x zoom. Menakjubkan bukan?

Berdasarkan apa yang ditunjukkan Huawei, model ini nampaknya tidak mempunyai masalah untuk mengambil gambar pada keadaan yang gelap serta pada jarak yang jauh tanpa sebarang masalah. Berikut merupakan sampel gambar yang diambil menggunakan Huawei P30 Pro.

Sekiranya anda seorang yang berminat dengan mobile photography, Huawei P30 Pro pastinya antara yang menjadi pilihan berdasarkan kualiti yang ditawarkan. Sama-sama kita nantikan seawal April ini untuk mengetahui harga Huawei P30 dan P30 Pro bagi pasaran Malaysia. Adakah anda berminat untuk menjadi yang terawal mendapatkanya?